



HRVATSKO DRŽAVNO PRAVO 


U DAVNINI 


Prilozi za proučavanje postanka ugovora 
god. 1102. (pacta conventa) i trogirske 
diplome 


•A 










ANT. ST. DABINOVIĆ 


HRVATSKO DRŽAVNO PRAVO 
U DAVNINI 

Prilozi za proučavanje postanka ugovora 
god. 1102. (pacta conventa) i trogirske 
diplome 

(Pieštampano iz •»Mjesečnika« br. 1—3, g 1937) 

ZAGREB 1937 

TISKARA MERKANTILE (Jutriša i Sedmak), ZAGREB 






Uvod. — Pitanje postanka hrvatskoga državnoga prava, kako nam se 
očituje u ugovoru, što su ga predstavnici hrvatskih plemena god. 1102. sklopili 
s madjarskim kraljem Kolomanom, nije samo pravnohistoričkog, nego i 
aktuelnog političkog interesa. Za nas je naime od velike važnosti, da ustano¬ 
vimo psihološke predpostavke, koje su odlučivale o političkoj orijentaciji 
Hrvata ne samo u postupku s Kolomanom i prilikom sklapanja nagodbe od 
god. 1868., nego u VII. stoljeću t. j. u vrijeme njihova dolaska u naše kra¬ 
jeve. Iz ovih pojedinosti izgradjuje se jasno i značajno ova predočba: zado¬ 
jeni dubokom pravnom sviješću su Hrvati uvijek pokazivali veliku osjetljivost, 
kada je god dolazio u pitanje pravni kontinuitet njihovih javnopravnih 
ustanova. Tu osjetljivost pokazuju i danas. 

I. — Malo ima predmeta naše prošlosti, koji su izazvali tako svestrani 
interes povijesne i pravne književnosti kao pitanje trogirske diplome i apen- 
dikule, u kojoj je sadržan ugovor izmedju mađj. kralja Kolomana i pretstav- 
nika hrvatskih plemena. 

Da je pitanje u zadnje vrijeme zanemareno, tomu je doprinijela nje¬ 
gova politička sadržina. Od vremena, kada su Luci je 1 ) i Baltazar Krčelić 2 3 ) 
s naše, Samuel Timon*) i Djuro Pray 4 ) s madjarske strane uzeli u pretres 
dogadjaje i njihov značaj, pa sve do svršetka svjetskog rata čula su se o ugo¬ 
voru 1102. god. naj različiti ja mišljenja, osobito pošto je izbio prvi sukob 
izmedju hrvatskog i madjarskog stanovišta. Šišić nam je dao, na str. 410-424 
»Priručnika izvora hrvatske historije«, iscrpljiv popis književnosti. Dok su 
povjesničari kao L. A. Gebhardi, 5 ) Katona, 6 ) J. Kr. Engel, 7 ) Isusovci Mikoczi 8 ) 


1) Ioannis Luci i Dalmatini: De regno Dalmatiae et Croatiae libri 
■sex, Amsterdami apud Ioannem Blaev MDCLXVII. 

2 ) Balthasar Kerscelich: De regnis Dalmatiae, Croatiae, Slavoniae 
notitiae praeliminares, Zagrabiae 1770. 

3) Samuel Timon: Synopsis nove chronologica regnorum Hungariae, 
‘Croatiae, Dalmatiae a nativitate St. Stephani inchoata. Pars I. Tyrnaviae 1714. 

4 ) G. Pray: Annales regum Hungariae. Vol. I. Vindobonae 1763. 

3) Lucius Albrecht Gebhardi: Geschichte des Reichs Hungam und 
'der damit verbunđenen Staaten Vol. I. Leipzig 1778. 

®) Steph. Katona: Historia critica regni Hungariae. Vol. III. Pest 1779. 
Vol. IV. Pest 1780. 

") J o h. Chr. Engel: Geschichte des Ungar. Reichs und seiner Neben- 
lander. II. Theil: Geschichte und Staatskunde von Dalmatien, Croatien und Sla- 
vonien. Halle 1789. 

8) Mikoczi: Otiorum Croatiae liber unus, Budae 1806. 

i Fessler, 9 ) pa i grof Mailath, 10 ) dosta mirno pristupili razmatranju dogadjaja, 
koji su doveli do ugovora 1102. god., opaža se, poslije 1830. i osobito poslije 
1843. god., politička tendencija. Stanovištu, što su ga zauzeli u svojim spi¬ 
sima Antun grof Cziraky, n ) grof Mailath i Ladislav Szalay 12 ) suprotivi se 
smišljeno i energično dr. Eugen Kvaternik. 13 ) Kvaternika je sekundirao Ivan 
Tkalčić. 14 ) Ovomu se pak suprotstavi otmeno i umjereno Franjo Deak, koji 
je iz taktičkih razloga zazirao od svakoga pooštravanja hivatsko-madjarske 
kontroversije. 15 ) 

Prepirka se je ipak pooštrila poslije hrvatsko-ugarske nagodbe od 1868. 
god. Madjari su naime opet nastojali iz političkih razloga, da svakako obore 
vjerodostojnost apendikule i ugovora s Kolomanom. U tom su se pravcu oso¬ 
bito istakli Stjepan Horvat, 10 ) Pauler 11 ) i Karacsonyi, 1 8) To dade povod našoj 
znanosti, da izadje odlučno na mezevo. Imena dra Račkog, 19 ) dra Kršnja- 
vog,-°) Vjekoslava Klaica, 21 ) dra Dana Grubera 22 ) povezana su na najzna¬ 
čajnije faze ove potresne borbe. 


9) Fessler: Die Geschichte der Ungarn uod ihrer Landsassen. Leipzig 1815. 

i 10 ) Mailath: Geschichte der Magyaren. Vol. I. (Regensburg 18521 str 
92—93 i 262—266. ' 

11) C z i r a k y: Conspectus iuris publici regni Hungariae ad annum 1848 
Viennae 1851. 


12) S z a 1 a y: A horvat kerdeshez. Pest 1861. Njemački prijevod: Zur un~ 
gansch-kroatischen Frage. Pest 1863. 

, ,13 ) Kvaternik: Was ist die Wahrheit? Eine Erwiderung auf das Sza- 

lay sche Pamphlet. ^ Agram 1861. Istodobno je Kvaternik izdao: Das historisch- 
diplomatische Verhaltnis des Konigreichs Kroatien zur der ungarischen St Stenhans 
Krone. Agram 1860. 


11) Tkalčić: Povjesnica hrvatska. Zagreb 1861, str. 36—42. Isto u drugom 
izdanju pod naslovom: Kraljevina Hrvatska na temelju personalne unije čini savez 
s Ugarskom (str. 85—92). 


15) K 6 n y i: Deak Ferencz beszedei. Vol. II. Bpest 1886. str 360—377 U 
njemačkom prijevodu: Denkschrift iiber das Verhaltnis zwischen Ungarn unđ 
Kroatien. Bpest 1861. 

1®) Stephan Horvat: Ueber Croatien als eine durch Unterjochung 
Ljp 0 zt“i e 844 ngariSChC Pr ° VinZ ™ d d£S K5ni ^ reiches Ungarn wirklicher Theil. 

.17) Pauler: Horvat-Dalmatorszag elfoglalarasol. Szazadok 1888. Rezultate 

7n°rit g t rada i® P ,fu uk - , u slra “"" obliku u djelu: A Magyar nemzet 

tortenete az Arpadhazi kiralyok alatt. Vol. I. Bpest 1893. 

18 ) U časopisu »Szaazadok« za god. 1912, str. 12 i d 

, 1 /p ^\ Fr - vvv\ k ’iz B ° r i a Južnih Slavena za državnu nezavisnost u. XI. 

vijeku (Rad knj. XXX), Zagreb 1875. 

®°) D r. Izidor Kršnjavi: Prilozi historiji salonitani Tome arcidjakona 
bpljetskoga. Vjesnik kr. h. si. d. zem. arkiva II/3, str. 129—169. 


21 ) Vjekoslav Klaić: Slavonien vom X. bis zum XIII Jahrhundert, 
Agram. Zatim: Hrvatski bani za narodne dinastije u. Vjesniku zem. ark. I za god, 
*® 9 ?’ str - 67 i d. — Marturina, slavonska daća u srednjem vijeku u Radu knj, 
rYYY Str ’ U4__213 - Hrvatska plemena od XII. do XVI. stoljeća u Radu knj. 

- , ' vtt 1_ 85 ', 0 neu P°trebljcnom dosad prilogu za povjest hrvatsku na 
početku XII. stoljeća u Vjesniku zem. ark. III. za god. 1901, str. 1 i d. 

tit 22 ^ P r ' Dane Gruber: Iz starije hrvatske povjesti. Vjesnik zem. ark, 
III. za god. 1901, str. 73—103 i 179—184. 

Dr. Nikola Tomašić je pokušao, u svojim »Fundamenta«, da pomoću 
pravne analogije i svoje opsežne erudicije svestrano i temeljito prouči sadr- 
žinu, bitnost i značaj ugovora od god. 1102. u izričitoj težnji, da iz tih rezul¬ 
tata crpi što jače razloge za hrvatsko stanovište u ustavnoj borbi protiv 
Madjara. 23 ) 

Ne smijemo da zaboravimo, u vezi s ovim prikazom, na opsežnu i 
iscrpljivu raspravu dra Ferde Šišića, bez sumnje jedno od najdublje prouče¬ 
nih njegovih djela, 24 ) pa ni na zbirke dokumenata, izmedju kojih moramo da 
spominjemo dra Račkog 25 ) i Ivana Kukuljevića. 26 ) 

U 239. knjizi Rada izašla je pak studija dra Marka Kostrenčića o slo¬ 
bodama dalmatinskih gradova po tipu trogirskom. 27 ) Nadovezujući na Gru- 
berov prikaz o Tomašićevom djelu 28 ) i polazeći s konstatacije, da je Tomašić 
proveo analizu Kolomanove trogirske diplome ne držeći kod toga dovoljno u 
vidu položaj dalmatinskih gradova, na koje se taj privilegij odnosi, ustanovio 
je Kostrenčić potrebu, da se u interpretaciji trogirske diplome ide novim 
putevima. 

Nema sumnje, da je Kostrenčić obratio mnogo više pažnje, nego oni, 
koji su se prije njega bavili ovim predmetom, problemu, da li su u trogirskoj 
diplomi sadržane odredbe koje bi mogle biti preuzete iz ustanova bizantij- 
skoga prava. 

Za nas se medjutim pitanje postavlja u mnogo odrješitijem, dapače 
drastičnijem obliku. Nama nije dosta, da ustanovimo, da u trogirskoj diplomi 
i u apendikuli dolaze do izraza ranija pravna načela. Pitanje, kojim imamo 
da se bavimo, je da li su trogirska diploma, odnosno pacta conventa u cje¬ 
lini preuzeti iz danas izgubljenih povlastica, koje su svakako opstojale u 
vrijeme, kad je Koloman došao u Hrvatsku, odnosno u Primorje. Drugim 
riječima, pitanje se može postaviti i postavlja se ovako: kada je zapravo 
došlo do prve, izvorne formulacije onog pravnog stanja, koje nam se očituje 
u svojem konačnom obliku u trogirskoj diplomi i u apendikuli? Nema naime 
sumnje, sudeći po vanjskom obliku trogirske diplome, da ona ne pretstavlja 
početnu, nego završnu fazu u razvitku pravnih odnosa, koji sačinjavaju 
njezinu bitnu sadržinu. Ali bi se o samoj stvari mogla i morala voditi dosta 
teška rasprava, da za ovu hipotezu govore samo formalni razlozi. 

Nekoliko izreka savremenika trogirske diplome dopuštaju medjutim 
mogućnost, da ove formalne razloge potkrijepimo konkretnim činjenicama. 


23 ) Dr. Nikolaus von Tomašić: Fundamente des Staatsrechtes des 
Konigreichs Kroatien. Zagreb 1918. 

24 ) D r. Ferdo Sisi £: Priručnik izvora hrvatske historije. Dio I. čest I 
(do god. 1107). Uvod, natpisi i isprave. Zagreb 1914. 

25 ) D r. F r. Rački: Documenta historiae chroaticae periodum antiquam 
illustrantia. Zagrabiae 1877 (Monumenta spectantia hist. Slav. merid. knj. VII). 

26 ) Ivan Kukuljević-Sakcinski: Iura regni Croatiae, Dalmatiae 
et Slavoniae. Zagreb 1861 i 1862 (tri sveska). 

27) D r. Marko Kostrenčić: Slobode dalmatinskih gradova po tipu 
trogirskom. Rad. knj. 239, str. 56—150, Zagreb 1931. 

28 ) U Vjesniku kr. hr. si. dalm. zem. arkiva XIII/1911. 


U svom pozivu upravljenom Rabljanima obećaje im dužd Ordelafo 
Faledro, da će u slučaju njihove predaje potvrditi »libertatem terre vestre 
potestatemque quam antiquitus dicitur habuisse s u b imperatore Con- 
stantinopolitano et sub rege Hungarorum.« 29 ) 

Kad je kralj Koloman došao na sabor pred Zadar, zakleli su se on, 
njegovi crkveni i svjetovni dostojanstvenici »ut antiquam Dalmatie 
libertatem in nullo unquam deberet fraudare.« 30 ) 

Stereotipna istovjetnost trogirske diplome s diplomama izdanim drugim 
dalmatinskim gradovima daje nam pravo, da mislimo, da njihova sadrzina 
nije prvi put zapisana prilikom Kolomanove najezde, nego mnogo ranije. 

Za povlasticu u korist samostana bi. djev. Marije u Zadru ustanovljeno 
je čak, da je Koloman skoro od riječi do riječi ponovio sadržinu ranijih 
povlastica Petra Krešimira (1066.) i Dmitra Zvonimira (1087.) 31 ) 

Ako ove pojedinosti govore za vjerojatnost posvemašnje recepcije bi- 
zantijskih javnopravnih ustanova i potpunog pravnog kontinuiteta izmedju 
vremena prije i vremena poslije ugovora od god. 1102., nikakvo čudo, da su i 
pravnici i povjesničari dugo oklijevali, prije nego sto bi se upuštali u poblize 
pretresanje ove mogućnosti. Uzrok je tome shvatljiv: naše je poznavanje 
bizantijskog prava još odviše fragmentarno i neodredjeno. I oni ljudi, koji 
su u dugogodišnjem radu stekli izvjesnu familijarnost s grčkim tekstovima, 
spotiču se o čitav niz tehničkih izraza, za koje se nikako ne mogu složiti oko 
nekog točno odredjenoga smisla. Ako se za raniju školu tvrdi, da nas ostavlja 
na cjedilu baš u najvažnijim pitanjima, 32 ) mora se opet reći za novije radnje, 
da su pokrenule čitav niz nerješenih i na prvom pogledu nerješivih problema, 
koji će pošteno izmučiti cijelo buduće pokoljenje. Ljudi, koji su se lomili o 
tim pitanjima kao na primjer Dolger, Bury, Monnier, Ashburner, Vernadski, 
Wilcken, Vinogradov, Pančenko, Platon, Pargoire, Vasilijevskij, Ostrogorskij, 
Collinet, Freshfield, Ferrini, Mercati, Stockle, Noailles, Contantinescu 33 ) po- 


29) Smičiklas: Codex diplomaticus II, 29—30. 

30) g i š i ć: Priručnik izvora hrvatske historije I, 617—618 

31) Rački: Documenta str. 67—68, 90—91, 147—148; 

Š i š i ć: Priručnik I, 530—562, sama je isprava na str. 561—562. 

* 2 ) Zachariae von Lingenthal: Geschichte des griechisch-romischen 
Rechts, dritte vcrb. Auflage, Berlin 1892) Heimbach C. W. E. Griechisch-romisches 
Recht (Allgemeine Encyklopadie der Wissenschaften und Kunste von I. S. Ersch 
und I. G. Gruber, Leipzig 1867-^1868). 

33) Glavna djela: — Dolger: Beitrage zur Geschichte der byzantinischen 
Finanzverwaltungs besonders des XI. und XI. Jahrhunderts, Leipzig—Berlin 1927.; —• 
Bury: The imperial administrative system in the ninth century, London 1911; — 
Henri Monnier: Etudes de droit byzantin, Nouvelle Revue Historique du 
droit franjais et etranger XVI/1892, XVIII 1894, XIX/1895; — Henri Mon¬ 
nier: Les nouvelles de Leon le Sage, Bordeaux 1923-Bibliotheque des Universites, 
du Midi, fasc. 17; — Ashburner: Nomos Georgikos (Journal of Hellenic Stu- 
dies, London 1910.); — G. Vernadski: Die kirchlich-politische Lehre der Epa- 
nagoge und ihr Einfluss auf das russische Leben im XVII Jh. (Byzantinisch-neugrie- 
chische Jahrbucher, VI/1928); — F r. Wilken: Ober die Verhaltnisse der Russen 
zum byzantinischen Reich in der Zeit vom IX/XII Jh. (Abhandlungen der preaiss. 
Akad. der Wissemschaften, Phil. — hist. Kl. 1829); — Winogradoff Oxford 
Studies, 1909 (Zulueta, De patrociniis vicorum); — Pančenko: Krestijanskaja 
sobstvennost v Vizantiji, Izvjestija Russkago-Arheolog. Instituta, IX/1904; — 

kazuju nam u svojim radovima, koliko treba opreznosti u prosudjivanju za¬ 
mršenih, nama nedovoljno poznatih bizantijskih prilika. Nije čudo stoga, da 
je teško pojedincu, da se bez druge spusti na sklizavo tlo bizantijskoga 
javnog prava. 

Da se te poteškoće ne dadu obići, u koliko su u pitanju postanak i 
razvitak dalmatinskih gradskih sloboda, razumije se samo po sebi. Dalma¬ 
tinski su gradovi, bar«m u teoriji, sačinjavali sastavni dio teritorija Istočnoga 
carstva sve do četvrtog krstaškog rata (1204.). 

Teže će nam biti, da uvidimo istu potrebu naslanjanja na bizantijske 
prilike, kad dolaze u pitanje hrvatske slobode. Ali se jedno može ustanoviti 
već sada: paralelizam u razvitku javnopravnih prilika u Hrvatskoj s jedne 
i u dalmatinskim gradovima s druge strane. Nije valjda puki slučaj, da je 
tek nakon zakonskog odredjenja državnopravnih odnosa Hrvatske prema 
ugarskomu kralju došlo do definitivnog utvrdjenja dalmatinskih gradskih 
sloboda. Isti se redoslijed može naime ustanoviti i za ranije vrijeme. Kon- 
stantin Porfirogenit bilježi, u 29. poglavlju svoga spisa »de administrando 
imperio«, obaveze koje su prihvatili prema carstvu Hrvati, a opet bilježi, 
dosta kasnije, u 30. poglavlju, drugi sporazum, u kojem su odredjene dužnosti 
dalmatinskih gradova. 34 ) Pa i prilikom krunidbe kralja Tomislava kao da 
je došlo do dva velika zborovanja, jedno na Duvanjskom Polju a drugo u 
Splitu. I dok se na Duvanjskom Polju vijećalo i odlučilo o unutrašnjem ure- 
djenju Hrvatske, vijećalo se opet u Splitu o odnosima izmedju Hrvatske i 
dalmatinskih gradova. 35 ) 

Dapače, ako gledamo, ne obazirući se na njihovu vjerodostojnost, na 
ranije navode Konstantina Porfirogenita, naći ćemo, da pripisuje vladavini 
cara Heraklija dva važna đogadjaja: doznačivanje osvojene Dalmacije Hrva¬ 
tima i sklapanje ugovora, u kojem su se Hrvati obavezali, da ne će navaliti 
na one bizantijske teritorije, koje im nisu izričito ustupljene. 36 ) Rekosmo, ne 


Platon G.: La democratie et le regime fiscal a Athenes, a Rome et de nos 
jours. Pariš 1899; — Pargoire J. Saint Mamas: Le quartier des Russes 

a Cple: Echos d’Orient Xjl/1908;— V a s i 1 e v s k i j V. G.: Materialy dlja 
vnutrennej istoriji vizantijskago gassudarstva: Žurn. Min. Nar. Prosv. 1879; — 
G. Ostrogorskij: Die landliche Steuergemeinde des byz. Reiches im X. Jh. 
(Vierteljahrschrift far Sozial und Wirtscaftsgeschichte, XX/1927; — G. Ostro¬ 
gorskij: Die angebliche Gesetzgebung đer isaurischen Kaiser (Byz. Zeitschrift 
XXX/1929-1930; — P. Collinet: Tipucitus (Cambridge Medieval History, 

Cambridge 1927, vol. IV, str. 722 i d.); — E. Freshfield: A manuel of Eastern 
Roman Law, the Procheiros Nomos, publisheđ by the Emperor Basil I at Constanple 
between 867 and 879 A. D., rendered into English, Cambridge 1928; — Contardo 
Ferrini: Opere I. Milano 1929; — C. Ferrini e J. Mercati: Tipukeitos 
sive Librorum LX Basilicorum Sammarium Libros 13—23, ed F. Dolger (Studi) e 
testi, vol. 51, Roma 1929; — A. Stockle: Spatrom. und byz. Ziinfte, Leipzig 1911; 
— P. Noailles: »Tipucitus«, Melangćs de droit romain dedies a Georges Corail, 
vol. II. Gand 1926; — N. A. Constantinescu: La communaute de village 
byzantin et ses rapports avec le petit traite fiscal byzantin. Academie Roumaine. 
Bulletin de la section historique, tome XIII, Bucuresti 1927. 

34) K o n s t. Porfir.: De administ. imp. c. 29 i 30, ed Bonn. str. 129, 146—- 
147; Rački: Documenta, str. 370—373. 

35) Rački: Documenta 194—195; Ljetopis popa Dukljanina pogl. 12; 
Kostrenčić: Hrvatska pravna povijest, str. 118. 

36 ) K o n s t. Porfir.: De adm. imp. c. 31, str. 147—149. 

obazirući se na vjerodostojnost ovih navoda. Jer evo današnja historiografija 
skoro jednoglasno odbija osnovanost ovih Porfigenetovih tvrdnja. 

II- — Najjače je istakao prigovore protiv vjerodostojnosti Konstan- 
tinovih tvrdnja dr. Ljudmil Hauptmann u svojoj raspravi o »Dolasku 
Hrvata. 3 -) Prelazeći na to, da ispita Konstantinove tvrdnje o dalmatinskim 
Hrvatima, ustanovljuje Hauptmann, da treba razlikovati 30. i 31. poglavlje. 
IJ prvom od njih nalaze se: a) uvod, koji sadržava neku vrst predgovora i 
opisivanje dalmatinskih gradova, zatim b) pregled dalmatinske povijesti od 
kraja rimske do kraja franačke vladavine. Tu se opisuje, kako su Avari osvo¬ 
jili Dalmaciju, kako su Hrvati savladali Avare, kako su se Hrvati pobunili 
protiv Franaka i primili kršćanstvo za kneza Porina. Pod c) je sadržana 
geografija hrvatskih župa i pojedinih slovenskih naselja na dalmatinskom 
zemljištu. Pod d) se napokon nalazi izvještaj o danku, što su ga dalmatinski 
gradovi morali plaćati pojedinim hrvatskim knezovima. Iz načina, kako je 
sastavljen Konstantinov spis, vidi se, da je starom tekstu dodano nekoliko 
vijesti dobivenih na osnovu savremenih zapisa. Hauptmannu je pošlo za 
rukom, da istisne dva ovakva dodatka. Preostali tekst pretstavlja čistu, vjero¬ 
dostojnu hrvatsku narodnu tradiciju. 

Konstantinova tendencija može se jasno ustanoviti u 31. poglavlju, koje 
se dijeli u osam dijelova. U njemu se opisuju a) podrijetlo Hrvata, njihov 
dolazak i krštenje; b) rimska vlast u Dalmaciji, c) bugarski rat za Borisa, 
d) gradovi, e) hrvatska vojna snaga, f) raspad Hrvatske za Miroslava i 
napokon, g) vojni položaj Bijele Hrvatske. Konstantin jamačno bilježi ukratko 
sadržinu spisa, koji se pred njim nalaze. Zato i rečenice počimlju stereo¬ 
tipnim veznikom »hoti«. Za svako hrvatsko pleme bilježi se, gdje je naseljeno, 
odakle je dospjelo, šta znači njegovo ime, koliko gradova ima u njegovoj 
otačbini. A svršetak je kod svake rečenice isti: Heraklije je naselio Hrvate, 
Heraklije je krstio Hrvate, za Heraklija su se Hrvati nagodili s papom, od 
vremena Heraklija su Hrvati pokorni Bizantiji. Kad se pobliže uzme u raz¬ 
muti anje stavka c), vidi se, da se ova dijeli u tri dijela. U prvom tvrdi 
Konstantin, da je hrvatski knez od početka, t. j. od vlade cara Heraklija 
pokoran romejskomu caru i da nije nikad bio pod bugarskim kanom. U dru¬ 
gom opet, da ni Bugari nisu nikad napadali Hrvate prije vremena Mihajla- 
Borisa. U trećem pak, da ni sagene tih Hrvata ni kondure nikad ne idu u boj 
protiv koga, osim ako ih neko napada. Ovaj se treći dio odnosi na blagoslov, 
što ga je papa dao, tvrdi Hauptmann, Branimiru god. 879. Stavke označene 
pod 31 e) i g) s jedne strane, a c/l, c/3 i c/2 — ovakav mora naime da bude 
njihov pravi redosljed — s druge, spadaju dakle zajednom i potiču iz jednog 
te istog savremenog izvora, t. j. iz vremena od 879. do 926. god. ili, bolje, oni 
potiču bas iz vremena kralja Tomislava. Tih je godina naime bizantijski 
položaj očajan. God. 913. se bugarski car Simeun nalazi pred samim Cari¬ 
gradom. Bizantija traži pomoć gdje bilo da bilo, izmiri se čak s Rimom, ćutke 
priznaje Tomislavu god. 924. dalmatinske gradove pa čak i kraljevski naslov, 
samo da bi Tomislav spasio carstvo od Bugara. Ako držimo na umu, nastavi 
Hauptmann, da po Bury-u i po Manojloviću medju izvore Konstantinova 
djela spadaju i izvještaji carskih diplomata, onda se sada ne možemo otresti 


3 ) Dr. Ljudmil Hauptmann: Dolazak Hrvata, u Zborniku kraljux 
Tomislava str. 86—127 (Zagreb 1925). 

hipoteze, da je sve to napisao carski izaslanik, koji je romejski dvor izvješta¬ 
vao o hrvatskoj državi i o njenoj upotrebljivosti protiv Bugara. 

Sada možemo, dovršit će Hauptmann, sebi predočiti, kako je nastao odje¬ 
ljak c). X je bilježio, da su Bugari za Borisa napali na Hrvate. To je dalo po¬ 
vod za tvrdnju, da pored toga »hrvatski knez nikad se nije pokoravao bugarskom 
kanu«. Tako je car sebi uravnao put do točke, da je od Heraklijeva vremena 
hrvatski knez pokoran rimskomu caru.. . Pogled u nasilnu tendencioznost 
Eonstantina Porfirogenita omogućuje nam, da u izvještaju o starohrvatskoj 
historiji razlučimo zrno od pljeve. Prije svega mora otpasti pitanje, je li 
Heraklije naselio Hrvate ili nije, jer hrvatska narodna tradicija Heraklija 
uopće ne pozna, nego stavlja dolazak Hrvata samo okruglo u doba ne mnogo 
poslije zauzeća Solina. Onda je vladao Heraklije, dovoljni razlog, da tog 
cara dovede u vezu s Hrvatima i da na posljetku u svojem bizantijskom 
ponosu ustvrdi, ne samo da su Hrvati uništili Avare u Heraklijevo doba, 
nego čak i u njegovo ime. Još je samovoljnije postupao Konstantin Porfiro- 
genit s izvještajem, da su se Hrvati krstili. Tradicija veli, da su ih krstili 
duhovnici iz Rima za kneza Borne. A Konstantinu Porfirogenitu se činilo 
samo po sebi razumljivo, da ih je dao krstiti onaj isti vladar, koji ih je 
ranije naselio. Zbog toga je premjestio kneza Bornu, koji je živio u IX. vije¬ 
ku, dva vijeka natrag u Heraklijevo doba i pri tom ga nije bunila nesmisao, 
da je na bizantinjskom prijestolju sjedio čudan car, koji je slao po svijetu 
mjesto grčkih misionara rimske. Pa kao da toga nije dosta, dao se na posljetku 
zavesti do primjedbe, da su se Hrvati krstili malo poslije svoga dolaska, t. j. 
za Borne, i da su došli, dok je živio njegov otac. 

Nema sumnje, da u izlaganjima Konstantina Porfirogenita ima dosta 
proturječnosti. Ali se u glavnom može reci, da te proturječnosti ne proisticu 
toliko iz njegove krivice, koliko iz okolnosti, da je car raspolagao pri sastav¬ 
ljanju svoga spisa dvojakim vrelima. S jedne su mu strane naime dolazili 
izvještaji bizantijskih diplomata i administrativnih dostojanstvenika, koji su 
bili u stanju, da mu pružaju podatke s prve ruke. A s druge je opet car imao 
u svojoj kancelariji nepreglednu hrpu starih akata i zapisa. Nepreglednost je 
njihova bila bez sumnje glavni uzrok, zašto se car latio svoga tegotnog posla. 
Namjera mu je svakako bila, da svome sinu obezbijedi onu nezavisnost u po¬ 
slovanju, za kojom je doživotno uzalud težio. Ako sve ove okolnosti dizimo 
pred očima, mislimo, da možemo bez druge isključiti, da je Konstantin imao 
ili mogao imati interesa, da stvari prikazuje drukčije, nego što su zbilja bile. 
Stoga ne će valjda biti slabo, da u prosudjivanju njegove vjerodostojnosti po¬ 
vučemo što uže i što strože granice. 

U konkretnom slučaju pak igra veliku ulogu pitanje, da li se Konstan- 
tinove tvrdnje podudaraju s drugim povijesnim vrelima. Danas je baš na 
osnovu Hauptmannovih izlaganja jasno ustanovljeno, da su Hrvati, malo po¬ 
slije pada Salone, ostavili svoju zakarpatsku postojbinu i krenuli u rimsku Dal¬ 
maciju. Za posjed Dalmacije morali su da se bore s Avarima, koji su baš 
onda bili zapleteni u ratu s Bizantijom i čak ugrožavali sam Carigrad. Dola¬ 
zak Hrvata nije samo u interesu Bizantije, nego jevaljada usred rata na dvje¬ 
ma frontama u trenutku, kad su Avari bili pred Carigradom, jedini izlaz iz 
jedne inače bezizlazne situacije. Možemo li u tim prilikama isključiti, da je 
sam Heraklije došao do zamisli da pozove Hrvate i da im ponudi rimsku Dal¬ 
maciju, kad ni njegovi pretšasnici nisu u mnogo povoljnijim prilikama bježali 

od toga, da nudjaju Germanima čitave rimske provincije? Da je Heraklije 
raspolagao za svoje političke pothvate neobično dalekim vezama, poznata je 
stvar. Njegovi su emisari išli do Indije i ići će, kad Arabljani budu navalili 
na Siriju i na Egipat, do daleke Etiopije. A zapravo nisu ni trebali da idu 
tako daleko. Po prilici usred puta izmedju Carigrada i Indije, odnosno Etio¬ 
pije bila su velika tržišta, gdje su se sastajali trgovci iz najudaljenijih kra¬ 
jeva. Takvo je jedno tržište bila Mekha. Takvih je tržišta bilo na obalama 
Crnoga mora. Heraklijevi emisari nisu dakle trebali, da idu daleko, da se sre- 
taju sa stanovnicima Zakarpatske. Da je opet Heraklije pomljivo promatrao 
mogućnost, da stvori Avarima neprijatelje iza Iedja, za to nam svjedoče nje¬ 
gove veze s Bugarima 38 ) i valjada ugovor, što ga je, pitanje je, da li prije, da 
ii poslije bitke kod Wogastisburga, sklopio s franačkim kraljem Dago- 
bertom. 39 ) 

Ništa nam dakle ne stoji na putu, da vjerujemo, da je Heraklije zbilja 
pozvao Hrvate u borbu protiv Avara i da im je ponudio uz iste uslove, kao 
Anastasije Teoderihu Italiju, rimsku Dalmaciju. Hrvatska plemena, koja su 
ovdje dolazila u pitanje imala su svakako svoj razlog, da se sele iz zakarpat¬ 
ske pradomovine. Ponude, koje su im učinjene, bile su svakako primamljive. 
A prilika je opet, da su Heraklijevi povjerenici jedno Hrvatima rekli, a 
drugo napisali. 

No, ako jednom uzimamo kao moguće, da su Hrvati došli u rimsku Dal¬ 
maciju na osnovu Heraklijeva poziva i njegova mandata i da je prilikom 
osvojen ja Dalmacije sklopljen formalan ugovor izmedju njih i Bizantije, mo¬ 
žemo da vjerujemo i drugim navodima, sadržanim u spisu Konstantina Porfi- 
rogenita. 

Činjenica je naime, da od trenutka, kad su Hrvati krenuli prema jugu, po- 
čimlje za Avare vrijeme teških kušnja. Duž cijele ceste, kuda su išli Hrvati, digao 
je Samo, bas u trenutku njihova prolaza, opasan pokret protiv Avara. Samova 
je država prirodni saveznik Bizantije. Germanski vladari, kojima je do slab- 
lj en j a Bizantije, u taj red spadaju kraljevi Zapadnih Gota, koji su baš 
usred Heraklijevih neprilika zaposjednuli bizantijsku Španiju; Langobarda, 
koji su težili za posjedom cijele Italije; Franaka koji su težili za tim, da se 
otresu posljednjih ostataka rimskog vrhovništva, — slože se u savezu protiv 
Sama. Langobardi pokušaju, da se probiju do avarskog teritorija valjada ne 
bez uspjeha. Alamanima pođje za rukom, da prodru duboko sa sjeverozapada, 
tdi su Franci potučeni kod Wogastisburga. Za odbranu južne granice Samove 
države protiv Langobarda ustanovljena je Krajina, a na čelu te Krajine stoji 
neki knez Walluk, za koga Hauptmann misli, da je bio Hrvat. 40 ) 

W allukova krajina je dakle osnovana, da služi kao bedem protiv Lango¬ 
barda. Za njezin opstanak znamo tek od 650. god. Ali nam Pavle Djakon 
pripovijeda, da su god. 642. Sloveni, valjada Hrvati, ratovali protiv Bene- 


38 ) Patrijarh N i k i f o r: Istoria syntomos (Boor) XXIV 12- St S t a- 
nojević: Vizantija i Srbi II, 34. 

39) D 61 g e r: Regesten der Kaiserurkunden des ostromischen Reiches von 
565—1453, I, str. 23, br. 202. 

40 ) Dr. Ljudmil Hauptman n: Politische Unrvvalzungen unter den Slo- 
vvenen vom Ende des sechsten Jahrhunderts bis zur Mitte des neunten Mitt des 
Instit. fiir osterr. Gesch. XXXVI/1915, str. 257—258 


10 


venta. 41 ) Nije isključeno i dapače je vjerojatno, da je ova akcija protiv 
Langobarda u Beneventu istodobna s osnivanjem karantanske krajine i da 
su obadvije akcije išle za istim smjerom, za oslobodjenjem Rima od lango- 
bardskog pritiska. 

Značajno je svakako, da se malo prije ovoga pohoda protiv Beneventa 
odigrala misija opata Martina, koji je otpremljen iz Rima Hrvatima, da 
otkupi dalmatinske zarobljenike (propter redemptionem captivorum, qui de- 
praedati erant a gentibus) 42 ) Opata Martina je otpremio Hrvatima papa Ivan 
IV., rodom Dalmatinac, valjada izbjeglica, koji je svoju mladost proveo kao 
pitomac dalmatinske škole u Carigradu, jedne od najotmenijih, tvrdi Teofan, 
u cijelom carstvu. A istom je Ivanu IV., malo prije nego što je otpremljena 
misija opata Martina, sam car poslao pismo, iz kojega se vidi, da je caru 
mnogo do uspjeha papine politike. 43 ) 

Nema sumnje, da treba nešto smionosti, da se ova tri događjaja: carevo 
pismo, misija opata Martina i navala na Benevent povezu uzročnim redom. 
Ali kad Konstantin Porfirogenit tvrdi, da je papa postigao od Hrvata, da se 
bore pod zastavom sv. Petra i kad uz to znamo, da su Hrvati došli pod Porgi- 
«im ocem i da su se dali pokrstiti pod samim Porgom, stvar nam se sama po 
sebi ne čini nevjerojatnom. Doduše ide Konstantin Porfirogenit dosta daleko 
sa svojom tvrdnjom, da je Heraklije ne samo dao pokrstiti Hrvate, nego da 
je tom prilikom ustanovljena čitava crkvena organizacija s nadbiskupom, bi¬ 
skupom, svećenicima i djakonima. Ali, pri prosudjivanju ovakvih pojava, mo¬ 
ramo i računati s time, da se kod primitivnih naroda pojam vjere tijesno po¬ 
veže s ratnom srećom. Primitivni ljudi vjeruju naime, samo dok im se čini, da 
im to vjerovanje donosi aktivnu pomoć dotičnog božanstva. Od trenutka, kad 
ta pomoć izostaje, prestaje i njihovo vjerovanje. 

Pitanje je sada, da li se ovakva promjena ratne sreće može ustanoviti 
kod Hrvata. Pavle Djakon nam pripovijeda, da je oko 663. god. langobarski 
kralj Grimoald pozvao u pomoć avarskog kagana protiv buntovnog Lupusa 
od Friaula. Lupus je podlegao nakon četverodnevne bitke, a njegov sin Arne- 
rit je pobjegao u Karantaniju, da tamo nadje pomoć protiv Avara i Lango¬ 
barda 44 ) To bi dakle imalo da znači, da je god. 663. ili negdje oko toga vre¬ 
mena probijen hrvatski bedem, koji je zatvarao Avarima put do mora i koji 
se je protezao od Velebita do Karavanki. Spoj izmedju avarske i langobard- 
ske države bio je uspostavljen. Nije isključeno i dapače je vjerojatno, da su 
pod utiskom ovoga neuspjeha Hrvati odustali od carstva i od nove vjere. 45 ) 

Bizantijska je stvar bila u očajnom stanju. U Italiji je Konstant II., 
Heraklijev unuk, poražen od Langobarda. Avarsko-slovenska bujica je sada 
krenula preko Dunava ravno prema Solunu. A prijestolnica je bila ugrožena 
od Arabljana. Od 670. do 677. godine nalazi se Carigrad u istoj opasnosti 
kao u Heraklijevo vrijeme. Odjednom se međjutim stubokom izmjeni stanje: 
Arabljani su protjerani grčkom vatrom, Solun je oslobodjen od avarsko-slo- 


41) P a u 1 Diacon: De gestis Langobarđorum lib. IV, cap. 46. R a č k i: 
Đocumenta str. 276. 

(2) Toma Arhidjakon: Historia Salonitana, c. 8 (Lucije str. 318). 

43 ) Farlati: Illyricum Sacrutm I, 572. 

44) Pavle Djakon: De gentis Langobarđorum lib. V. cap. 18—22. Lj. 
Hauptmann: Politische Unrvvalzungen unter den Slowenen str. 258 (Mitt. des 
Inst. f. ost. Geschichtsforschung). 

45} K o n s t. P o r f i r.: De adm. imp., c. 29, str. 128. 

venskog pritiska. Ljudi su bili pod dojmom, da se čudo odigralo pred njihovim 
očima. 46 ) Otuda sveopća težnja, da traže izmirenje. Redom se pojaviše u 
Carigradu izaslanici Arabljana, Langobarda, Avara, Slovena, zapadnih kra- 
ljeva, knezova, vojvoda, plemenskih poglavica, 47 ) da traže mir i prijateljstvo. 
Sada je predan zaboravu i spor izmedju cara i crkve. >Ekthesis« i »Tvpos« 
su ukinuti. Novi je crkveni sabor zakazan. Ravena, koja je tokom prijašnjeg 
sukoba dobila autokefalnost, 46 ) podredjena je opet Rimu. Do polovine VIII. 
stoljeća prevladaju na stolici sv. Petra nosioci grčkih imena. Prvi od njih, 
Agaton, stavi odmah u izgled Konstantinu IV. saradnju biskupa, koji su 
upravljali dijecezama u zemljama Langobarda, Slovena, Franaka, Gala, Gota 
i Britanaca. 49 ) U ono vrijeme spadaju dva važna mirovna ugovora, jedno 
izmedju Bizantije i Langobarda, drugo izmedju Bizantije i avarskog kagana. 

Za ugovor izmedju Bizantije i Langobarda misli se, da je sadržavao 
s bizantijske strane priznavanje zakonitosti i teritorijalnih tekovina Lango- 
bardske kraljevine. 50 ) 

Sva je prilika, da je Bizantija to isto priznala i avarskomu kaganu, 
d o bi imalo da znaci, da su ovom prilikom povučene granice izmedju bizan¬ 
tijske i avarske interesne sfere, a to bi opet moralo da znači, da je ovom 
zgodom pala odluka o daljoj sudbini Hrvata. Nije dapače isključeno, da su 
Hrvati ovom prilikom stavljeni pred alternativu, ili da pristaju na to, da 
budu uključeni u ugovor kao bizantijski štićenici, ili da se svojim neprista¬ 
janjem izlažu, napušteni od Bizantije, avarskim samovoljnostima. 

To znači s jedne strane, da je Bizantija potvrdila raniju odreku na onaj dio 
rimske Dalmacije, koji se je nalazio u avarskim rukama. Ali to znači opet, daje 
Bizantija ovim ugovorom stekla dalji naslov na to, da onaj dio Dalmacije, 
kojim su vladali Hrvati, smatra kao svoje. I ne samo na osnovu činjenice, 
da je Heraklije u svoje vrijeme doznačio ove zemlje Hrvatima, nego po svoj 
prilici na osnovu izričitoga pristanka samih Hrvata. Vjerojatno je čak, da su 
Hrvati, u zamjeni za to, što je avarski kagan obećao, da će poštivati hrvatski 
teritorij isto kao bizantijski, morali da se odreknu za svu budućnost onih ze¬ 
malja, koje su bili izgubili god. 663. u borbi protiv Avara i Langobarda, 
t. j. protiv bizantijskih neprijatelja. I, isto kao što su Hrvati morali obećati, 
da ne će priskočiti u pomoć svojoj braći u Karantaniji u slučaju, da budu 
napadnuti od Avara, morali su po svoj prilici i Avari obećati Bizantijcima, 
da se ne ce pačati u njihove odnose sa Slovenima, kako su to bili iučinili 
prilikom navale na Solun (678.). 51 ) 


40 ) Miracula S. Demetrii (Acta Sanctorum, listopad IV, 167). R ač k i Do- 
cumenta str. 283—284. 

47 ) Teofan: Hronografija (Boor) I, 356—359. 

nt 8) r? 6 J S - er: Re £ esten L 27, br. 233. Liber pontificalis (Duchesne), str 
560. Uh. Diehi, Etudes sur 1 admmistration byzantine dans l’exarchat de Ravenne,- 
str. 179, 187 i 271. 

49 ) ® r - S a k a č: Ugovor pape Agatona i Hrvata proti navalnom ratu 
oko god. 679, str. 27; Migne: Patrologia Latina LXXXVII, str. 1224—1225. 

50 ) Dolger: Regesten I, 28, br. 240; L. M. Hartmann: Geschichte Ita- 
liens im Mittelalter II, I, 272. 

«) Dolger: eod. 1. 28—29, br. 240., 241., 243.; Patrijarh Nikifor: 
Istona syntomos (Boor), 35/24; Teofan: Hronografija (Boor) I, 356 i 359; Leon 
-Gram ma tik os: Hronografija 161/19; Kedren: Synopsis istorion (ed Bonn.) 

Posljedice ovog ugovora mogu se ustanoviti i na bizantijskoj i na 
avarskoj strani. Prema Koruškoj su Avari mogli da nastupaju mnogo odrje- 
šitije. Kasnije će stvari dovesti do toga, da su Karantanc. na svršetku morali 
tražiti bavarsku pomoć, pa time i žrtvovali svoju samostalnost. Na bizan ij- 
skoj strani će carevi otsada imati odriješene ruke prema Slovemma^ Cijeli je 
prvi dio vladavine Justinijana II. ispunjen sklapanjem pojedinackih ugovora 
s raznim slovenskim plemenima, ako ne preseljavanjem Slovena u Malu 
Aziju i u sjevernu Afriku. Postupak Bizantinaca prema Slovemma ce biti u 
ovim okolnostima dosta oštar i krut: kada su Slovem iz temata Opsikiona 
prebjegli Arabljanima, organizirao je Justinijan pravi pokolj preostalih, pa 
se računa, da ih je ubijeno oko 30.000. 52 ) 

Ova svestrana regulacija odnosa pojedinih plemenskih zajednica s Bi- 
zantiiom našla je svoj izraz u pogledu Hrvata u sporazumu, koji je zaključen 

679 s posredovanjem pape Agatona. Da je zbilja takav sporazum 
uglavljen, o tome kao da ne može biti ni najmanje sumnje: mirovni ugovor 
s Avarima ne može se naime nikako zamisliti bez takvog sporazuma. Da je za 
tu svrhu bilo od potrebe posredovanje pape Agatona, da se taj sporazum 
nije sklopio izravno izmedju bizantijskih svjetovnih vlasti i pretstavnika 
hrvatskih plemena, zato je bilo bez sumnje dosta važnih razloga. Nije naime 
bilo moguće, da se takvi pregovori vode izravno iz Carigrada. A s druge je 
strane bilo opasno, da se takvi pregovori povjere ravenskomu egzarhu: ne¬ 
davno se je naime bilo dogodilo, da je egzarh Olimpije prekomjernom po¬ 
pusti jivošću prema Langobardima postigao njihovu pomoć za isticanje svoje 
kandidature na bizantijsko prijestolje. Osim toga je papina ličnost bila opko¬ 
ljena u ono vrijeme svijetlim moralnim mmbom. Pripadnici nerimskih na 
roda imali su prema papi ono slijepo povjerenje, kojega im je potpuno ne¬ 
stajalo, kada su imali da stupe u doticaj s prevrtljivim i lukavim bizantin¬ 
skim dostojanstvenicima. A takvo je povjerenje bilo u ovom slučaju oa naj¬ 
preče potrebe, jer se zapravo od Hrvata tražilo, ovom prilikom, veoma mnogo. 
Pristajanje na predloženi sporazum je značilo ni više ni manje nego gub a 
dotadašnje nezavisnosti. Drugo nije ni značilo njihovo obećanje, da ne ce 
nikako ratovati sa svojim susjedima, nego da će se ograničiti na to, da brane 
svoje granice ili bolje, prema shvaćanju Bizantinaca, granice Istočnog 

Carstva. 

I, 766/11- And Dandolo: Chronicon Venetum VI, str. 10/9 (Muratori Rerum 
Italicarum scriptores XII); Toma Arhidjakon: Histona Salomtana (Lucms) 
319- Herzberg: Geschichte đes byzantmischen und des osmamschen Keiches, 
Beriin 1863, str. 60; Diimmler: tJber die alteste Geschichte der Slaven m Dalma- 
ticn Sitzungsberichte der Kais. Akademie der Wissenschaften, Wien, phi os.-h.stor 
Klasse XX/1856., str. 379: »Suchen wir nun nach emern Zeitpunkt m welchem mit 
der grossten Wahrscheinlichkeit das Ende des Krieges um den Besitz Dalmatiens 
verlegt werden konnte, so bietet sich uns als besondcrs geeignetdas Jahr 678. ln 
diesem schloss nach BeendigUng des gefahrvollen sarazemschen Kne K « dcr Kaiser 
Konstantin II Pogonatus Friede mit den Avaren und, wie es unbestimmt heisst 
^" allen gegen Westen umgrenzenden Volkern. Bei dieser Gdegenheit also da d e 
Avaien wLL des hereinbrechenden Verfalles ihres Reiches aufgehort hatten, em 
Schreckerd B er R6mer zu sein, wurden, so scheint e S , auch die nordwestl.chen Grenzen 
o-eordnet, indem man die Serben und Croaten gegen Anerkennung der byzantimschen 
Oberhoheit im Besitze des eroberten Landes liess und ihnen so unter ihren eigenen 

Fiirsten eine fast unabhangige Stellung einraumte«. . . . - ... p . 

52) V. I. Lamanskij: Sloveni u Maloj Aziji, u Africi i u Špamji. Petro- 

grad 1^59. 


Ali to nije još bilo sve što se onda tražilo od Hrvata. Papa Agaton je 
po svoj prilici imao da ,postigne od njih pristanak na »modus vivendi« u po¬ 
gledu dalmatinskih gradova. Drugo nije imalo da znači obećanje, da će 
živjeti u miru sa svojim susjedima. Ali je taj »modus vivendi« imao za nužnu 
pretpostavku odredjivanje granica izmedju zemljišta, koje je pripadalo 
hrvatskim plemenima, i zemljišta, koje je moralo biti priznato kao neposredni 
gradski teritorij. Nije isključeno, da je proglašeno ovom prilikom potpuno 
oslobodjenje od svakoga poreza za sve dalmatinske izbjeglice, koji bi se vra¬ 
tili u domovinu. 

Poslije 679. godine nastaje povratna fluktuacija dalmatinskog izbjegli¬ 
čkog elementa u svoju staru postojbinu. Dva su pokoljenja bila provela dosta 
mučne dane u barakama na podnožju zidina podapeninskih tvrdjava s po¬ 
gledom upravljenim na razorenu domaju: dvije vojničke oporuke svjedoče 
nam za čežnju, da budu dalje usčuvana ostavljena domaća svetišta. 53 ) Sva 
je prilika, da je prije dalmatinske bila preuredjena dračka provincija. Slo¬ 
venska plemena oko Egnacijske ceste, koja je vodila od Drača u Solun, 
otstranjena su i prisiljena, da izaberu druga sjedišta. Ona, koja su ostala u 
blizini, morala su dopustiti, da im najbliži carski namjesnik bira kneževe, 
i bila su dužna, da plaćaju danak (pakton) i da služe u bizantijskoj vojsci. 54 ) 
Teško je izaći na kraj s paštrovskim privilegijem, koji je bez sumnje opsto¬ 
jao, jer su s pozivom na nj Paštrovići imali neke prednosti u carigradskoj 
luci sve do svršetka svjetskog rata. Ta se povlastica pripisuje carevima Kon- 
stantinu (IV.) i Justinijanu (II.), dakle vremenu izmedju 681. i 685. godine. 55 ) 

Sva je prilika, da je malo kasnije sastavljen zemljopis ravenatskog 
Bezimenjaka, u kojem su prvi put spomenute nove gradske tvorevine Split, 
Dubrovnik i Kotor. 56 ) 

S VIII. stoljećem je organizacija dalmatinske provincije gotova. Kotor 
je otpremio svoga biskupa god. 787, na drugi nikejski sabor, a sva je prilika, 
da je tu prisustvovao i .poglavica salonitanske crkve. 5 '’) Kotorski je zaštitnik 
u ono vrijeme sv. Juraj, pa su se svake godine sve do pada Mletačke Repu¬ 
blike (1797.) održavali toga dana gradski izbori, a tek je 809. god. preneseno 
u Kotor tijelo novoga gradskoga zaštitnika, sv. Tripuna. 58 ) Kada su pret- 
stavnici dalmatinskih gradova išli o Božiću 805. god. u poklone Karlu Veli¬ 
komu, predvodili su ih zadarski biskup Donat i gradski prior Pavle, koji nosi 
naslov »dux Dalmatiae«. 59 ) 

Reorganizacija dalmatinske provincije, koja je po svoj prilici dovršena 
oko mjene izmedju VII. i VIII. stoljeća nije ništa drugo, nego izravna 
posljedica ugovora, što ga je sklopio papa Agaton za cara Konstantina IV. 


!S ) Mar:' : I papiri diplomatici, Roma 1805, br. 78 i 142. 

54 ) Jireči :: Istorija Srba I, 136; K o n s t. Porfir.: De adm. imp. II, 
220 i d. 

55 ) V. B o g iš i ć: Desetina sudskih zapisa iz Paštrovića, Beograd 1905, str. 
5—6; Stojan Novakov, i £: Zakonski spomenici srpskih država srednjeg vcka. 
Beograd, izd. srpske kr. Akad. nauka, 1912, str. 145. 

5 «)Anonymus Ravennae: Cosmographia. Berolini (Nicolai) 1860. 
^tr. 208. 

57 ) M a n s i, Sacror. concilior. collecto XIII, 374. 

58 ) Fari a ti: Illyricum Sacrum, vol. VI, 412. 

59 j Einhardi: Annales u zbirci Pertz, Monum. Germ. SS. I. 193; R a č k ii 
Documenta, str. 310—311. 

s pretstavnicima Hrvata. A sam je ugovor ni više ni manje nego prva 
redakcija, osnova za kasniji ugovor, koji je sklopljen god. 1102. izmedju 
pretstavnika hrvatskih plemena i madjarskoga kralja Kolomana (pacta 
conventa). 

Značaj ovoga prvog ugovora (u koliko možemo o njem govoriti s po¬ 
znavanjem predmeta) u mnogom je drukčiji od značaja, što ga je imao ugovor 
s Kolomanom (1102.). Dok je naime Bizantija već radi same svoje geografske 
daljine bila već od početka izvan mogućnosti, da trajno nadgleda točno 
izvršivanje utanačenih obaveza, bio je položaj Madjarske znatno drukčiji, 
njezin je uticaj bio u stalnom porastu i prijetio je čak, da će porušiti ugovo¬ 
reni pravni poredak. Zato su obaveze, koje je Hrvatska preuzela prema Bi- 
zantiji, bile mnogo lakše i dopuštale su sklizanje od poluzavisnosti u potpunu 
državnu samostalnost. 

HI. — Glavnu sadržinu ugovora, 00 ) što su ga Hrvati sklopili s madjar- 
skim kraljem Kolomanom sačinjavaju ove tri točke: 

a) da će pripadnici dvanaest hrvatskih plemena uživati svoje posjede i 
svoja dobra sa svima svojima mimo i tiho; 

b) da nijedno od rečenih plemena niti njihovih ljudi nije obvezano 
plaćati spomenutomu kraljevskomu veličanstvu ni ličnih poreza (census) ni 
stvarnih (tributum); 

c) da su kraljevskomu veličanstvu obvezani služiti, kad bi neko napao 
njegove granice. Tada, ako bi gospodin kralj poslao po njih, treba da izidje 
na vojsku svako pleme sa najmanje deset konjanika oklopnika o svojem 
trošku do rijeke Drave, a onda dalje prema Ugarskoj treba da ostanu na 
trošak gospodina kralja, sve dok vojna potraje. 

Na prvi pogled ugovor nema ništa osobita. Da je kralj Koloman obećao 
poštivanje dotadašnjih imovinskih prava odgovaralo je i odgovaralo bi danas 
najhitnijem odredjenju novoga vrhovnog gospodara hrvatske zemlje. Veoma 
široka je svakako koncesija sadržana u drugom članu ugovora i mogla bi da 
znači za Hrvate potpunu ekonomsku samostalnost. Što se tiče treće točke, i za 
nju bi se moglo reći, da se u bitnom podudara s odredbama, koje se nalaze 
u srednjem vijeku u ugovorima izmedju vrhovnog gospodara i vazala. 

Stvar zauzima mnogo odredjeniji izgled, kada uzmemo u usporedbu 
tekst Konstantina Porfirogenita. Njegovo je stanovište poznato: da su Hrvati 
bili prisiljeni unutrašnjim razmiricama, da se sele iz svoje zakarpatske do¬ 
movine, da su se obratili Herakliju i da im je on doznačio za stanovanje 
rimsku Dalmaciju, koju su bili zauzeli Avari i Sloveni. Hrvati su Dalmaciju 
osvojili i sada im je ona bila doznačena carskom naredbom (keleusis). Kon- 


60) Ovdje nije namjera, da se pokrene pitanje autentičnosti ugovora od god. 
1102, premda je sačinjavala ranije predmet žestokih prepiraka, jer su Madjari iz 
političkih razloga htjeli da obore, a naši ljudi da brane vjerodostojnost apendikule, 
u kojoj je sadržan prijepis znamenitih »pacta«. Nema sumnje, da o ovom pitanju 
nije izrečena posljednja riječ, ali, ako može biti rasprava o tome, da li je prepi- 
sivač iz vremena prijelaza kraljevske vlasti iz Arpadove u Anžujsku dinastiju prei¬ 
načio neke pojedinosti iz izvornoga teksta, za nas nema sumnje, da je ugovor opsto¬ 
jao i bio primijenjen u glavnim svojim točkama. Da li su u izvorniku spomenuti 
svi rodovi, koji se spominju u apendikuli, da li je broj konjanika za kraljevsku 
vojsku imao biti veći od deset gore navedenih, činilo nam se, za naš zadatak, ire¬ 
levantno. 

stantin Porfirogenit tvrdi dakle, da su Hrvati tražili utočište i da su ga zbilja 
primili. Za posmatrača je medjutim jasno, da je hrvatska seoba bila u bizan- 
tijskom interesu: Bizantija je naime neophodno trebala hrvatske pomoći 
protiv Avara. 

Ovaj način prikazivanja dogadjaja ne mora biti ni netočan ni iskrivljen. 
Bizantija se je nalazila u ratu s Avarima. Ako nije posjedovala Dalmaciju, 
ipak je ona bila u punom pravu, da tu zemlju, sve dok je trajao rat, smatra 
svojom. A tom je svojom, bizantijskom zemljom Bizantija raspolagala u 
prilog Hrvata. S bizantijskoga stanovišta je takvo raspolaganje značilo pravu 
doznaku rimske zemlje. Drukčije nije stvar stajala, kada je car Anastazije 
izdao kralju Istočnih Gota Teoderihu naredjenje, da oduzme Odoakru Italiju. 
Italija je, s careva stanovišta, još uvijek bila rimska zemlja. Italijom je dakle 
Anastazije raspolagao u najboljoj vjeri kao s imovinom Rimskoga carstva. 

Heraklije nije medjutim doznačio rimsku Dalmaciju Hrvatima bes¬ 
platno, nego je povjerio papi zadaću, da se u pogledu doznačene zemlje 
sporazumi je s Hrvatima, i oni su zbilja pristali na to, tvrdi dalje Konstantin 
l orfirogenit, da će braniti, nazivajući zaštitu sv. Petra apostola, doznačenu 
im zemlju protiv svakoga neprijatelja. 61 ) 

Ako ovu obavezu usporedimo s tekstom trećeg uslova u »pacta con- 
venta«, možemo odmah ustanoviti, da je hrvatska obaveza ograničena na 
zadaću, da brane granicu protiv svakog neprijatelja. Njihova je zadaća 
defenzivna (pasivna saradnja). O aktivnoj saradnji u slučaju bizantijskog 
olenzivnog rata nema u ovoj stavci Konstantina Porfirogenita ni govora. 

Tek u Leonovoj Taktici stoji, da je Vasilije I. (867.-886.) naučio 
Hrvate da odbace svoje stare običaje, da primaju bizantijske zakone (ton 
tnomaikon typon hypotaxas), da se opet dadu pokrstiti, da sami izaberu iz 
svoje sredine u slobodnom izboru svoje knezove i da idu u rat protiv nepri¬ 
jatelja Bizantijske Države. Hrvatska je obaveza primila tim drugo lice i prešla 
je od pojma pasivne u pojam aktivne saradnje. 62 ) 

Ne će biti slabo, da zaustavimo svoju pažnju na dva momenta: Vasilije 
pregovara s hrvatskim plemenima isto kao kasnije Koloman, i u ovom ugo¬ 
voru je odredjena, čini nam se, jakost hrvatskoga kontingenta, koji je imao 
da se pridruži bizantijskim silama. Prvi poznati nam slučaj ovakve aktivne 
saradnje je učestvovanje Hrvata kod opsade grada Bariia u Amiliii 
(869.—871.)«3) J F 3 

. Na P ltan J e ’ koliko je iznosio hrvatski kontingent, koji je imao da 
aktivno učestvuje u bizantijskim ratovima, ne možemo da odgovorimo, jer © 
tome nemamo ni najmanjeg podatka. Zato ne će biti bez koristi, da ustano¬ 
vimo, koliko je iznosila srpska vojna dužnost. 

Srpski su veliki župani bili dužni, po Kinamu, 64 ) da stavljaju bizantij- 
skomu caru na raspoloženje prilikom ratna pohoda na zapad 2000 ljudi, u 
Aziju 300, a kasnije 500. Srpski je odred učestvovao god. 1175. u bitci kod 

str 291-292° nSt ' P ° rfir - : P °^ L 31 ’ stn 148-149 (Boon); Rački: Documenta, 

._ P , e ? n ° va Taktika pogl. 101 (Meursii opera VI, 806, Florentiae 
1745); Racki, Documenta str. 369. 

353) 63 ^ K ° nSt ’ Porf - : De adm - im P- XXIX, 129—146; Rački, Doc. 347— 

® 4 ) Ioannes Kinnamos: Epitome, Bonnae (Melneke) 1836, III, pogl. 9. 

Miriokefalona. 65 ) Kasnije, pošto je Milutim prisvojio krajeve oko Skoplja i 
uzeo za ženu Simonidu, kao da je broj srpskih pomoćnih četa iznosio 2000 
konjanika, koji su god. 1311. prevezeni u Anatoliju. Ovaj broj pomoćnih 
četa je ostao nepromijenjen, kada su Turci zatražili srpsku vojnu pomoć po¬ 
slije Kosovske bitke, i srpske su čete vojevale zajedno s Turcima kod Niko- 
polja i kod Angore. 

Ako ove podatke hoćemo da primijenimo na vjerojatnu hrvatsku vojnu 
dužnost prema Bizantiji, evo kako nam se stvar čini najvjerojatnijom. Nema 
sumnje, da su Hrvati morali braniti svoju granicu svim raspoloživim četama. 
Ali nije isključeno, da je njihov kontingent u slučaju bizantijskog ofenzivnog 
rata mogao iznositi baš deset izabranih konjanika od svakog plemena ili sve¬ 
ukupno 120 konjanika. Hrvati su naime bili dalji od Srba, bizantijski je 
pritisak na njih bio znatno manji, a valjada je pogranična linija, koju su Srbi 
imali da brane, bila u nekoliko kraća. 

Zanimljivo je svakako ustanoviti, da je hrvatska pomoć u vrijeme To¬ 
mislava i Držislava u suštini ograničena na defenzivnu ulogu. Tomislav će 
stupiti u boj s Bugarima, tek kada bude napadnut od Simeunovih vojsko- 
vodja. I Držislav će dočekati Samuilovu vojsku tek onda, kada bude prodrla, 
oko 991. god., do preko Zadra. 67 ) A jedan i drugi kralj bili su bez sumnje 
u tijesnoj povezanosti s Bizantijom. 

Kako vidimo iz ovoga izlaganja, prva i treća točka ugovora god. 1102. 
odgovaraju točno navodima Konstantinova spisa De administrando impeiio i 
Leonove Taktike. Ostaje dakle u pitanju druga točka, oslobodjenje hrvatskih 
plemena od svakog izravnog poreza (census et tributum). No takvo je oslo¬ 
bodjenje od svakoga poreza bilo u običaju kod Rimljana u prilogu pojedinih 
plemena, koja bi dolazila, da se nastane u blizinu državne granice i preuzela 
bi dužnost obrane. 88 ) 

Primjera o tome imamo nekoliko. Tako nam Tacit pripovijeda, u 
svojoj Germaniji, da su Batavci domaćim nesuglasicama prisiljeni, da se sele 
iz svoje domovine u Porajnje, da su se metnuli pod okrilje rimskih vlasti, da 
su primljeni kao saveznici (societas), da su sačuvali svoje običaje i pravo, da 
biraju svoga poglavicu, da su obećali, da će služiti u vojsci, t. j. da će naoru¬ 
žati točno označene vojničke odrede i da su zato oslobodjeni od poreza. 69 ) 
A baš doznaka zemlje, oslobodjenje od poreza, točno odredjivanje vojničke 
dužnosti sačinjavaju glavnu, dapače cijelu sadržinu prve, druge i treće točke 
ugovora od 1102. god. (pacta conventa). 

Primjer Batavaca je, rekosmo, neosamljen. »Notitia dignitatum« bilježi 


® 5 ) Jireček: Istorija Srba I, 194. 

66 ) Jireček: eod. 1. 254—255. 

67 ) Š i š i ć: Povijest Hrvata u vrijeme narodnih vladara, Zagreb 1925, str. 467. 

6S ) Zachariae von Lingenthal: Geschichte des griechischromischen 

Rechtes, Berlin 1892, str. 220: »Noch mogen hier ervvahnt vverden đie Ansiedlungen, 
welche einzelnen Abtheilungen fremder eingewanderter Volksstamme in vviisten 
Marken oder wenig bevolkerten Fluren unter Entschadigung der vorhandenen Be- 
wohner gestattet vverden mussten. Es seheinen ihnen (wen uberhaupt) nur 
massige Abgaben auferlegt wordem zu sein: ihre Hauptverpflichtung bestand im 
Wehrdienste«. 

69 ) Tacit.: Germania, cap. 29: »Batavi, seditione đomestica in eas sedes 
transgressi, in quibus pars Romani Imperii fierent. .. Manet honos e tantiquae 
societatisi insigne; nam nec tributis contemnuntur, nec publicanus atterit; exempti 
oneribus et tantum in usum proeliorum sepositi velut tela atque bellis reservantur«. 

čitav niz plemenskih i narodnih zajednica, koje su se nalazile u istom ili u 
sličnom položaju. 70 ) Ali, reći će se, u svim ovim slučajevima nije pndošlica 
ni mislio o tome, da prisvoji rimski teritorij. Ovi su Nerimljani sretni bili, da 
mogu naći potrebitu zaštitu od svojih neprijatelja, i smatrali su sebe kao 
goste i dužnike rimskog carstva. Njihovo se držanje ne promjenjuje ni 
kasnije. Cak i onda, kada Germani nastupaju agresivno kao pravi osvajači, 
ne prestaju, da priznaju svoj položaj umolnika. Razdioba zemlje, koja se vrši 
u Italiji i u Galiji, vrši se u obliku naknade za vojničku dužnost, koju su ovi 
pridošlice imali da preuzmu. Pojedini gotski vladar je mogao nastupati kao 
kialj samo u pogledu svojih sunarodnika i podanika. Ali je on u pogledu 
Rimljana i osobito u pogledu rimske države ništa bolje ni više, nego carski 
sluga i štićenik. Pravni se odnos dakle, barem na papiru, podudarao sa 
stvarnošću. 

Najzanimljivije je, za našu stvar, da vidimo, kako su se držali prema 
carstvu franački kraljevi. Poznata je naime stvar, da su Franci zapravo po¬ 
sljednji Germani, koji se nisu smatrali osvajačima. Sasvim će drukčije na¬ 
stupiti Langobardi. Za njih će jedini naslov na zauzetu zemlju biti okolnost, 
da su je osvojili oružanom silom. 

Franci su, tvrdi njihov ljetopisac Grgur Turonski, 71 ) došli u svoju 
kasniju postojbinu pod sasvim skromnim prilikama, ali su se pokazali umje¬ 
renijim u iskorišćavanju svojih vojničkih prednosti. Podijeljeni u nekoliko 
manjih plemenskih jedinica, nisu bili, svaka jedinica za sebe, opasni za 
Rimijane. Ali je sve te kneževine ujedinio Klodvig pod okolnostima, koje su 
za nas nepristupačne. U Galiji su bile dvije stranke, jedna je htjela, da budu 
izbačeni iz Galije svi Germani i da Galijom vladaju Rimljani, dok je druga 
smatrala, da je prisutnost Germana nužno zlo i da se treba s njima spora¬ 
zumjeti, kako se ikako moglo. Da je ta druga stranka nadvladala, imam se 
zahvaliti Klodvigovoj umjerenosti. On je sada redom otstranio sve german¬ 
ske državne tvorevine, koje su Rimljanima bile odurnije i zavladao je skoro 
cijelim teritorijem Francuske. Kada je Klodvig primio kršćanstvo, god. 496., 
sačinjavali su ubojiti Franci samo oko 3000—5000 ratnika. Poslije izvojštene 
pobjede je Klodvig priznati vojnički poglavica većega dijela Galije. 7 *) Kao 
takav i u svojstvu rimskog saveznika je dobio izvršnu vlast. Ali, isto kao pod 
Teoderihom u Italiji, nalazile su se upravna i sudska vlast pod njegovim 
vrhovnim nadzorom, jer je prijestolnica Rimskog carstva bila daleko^ Tu 
upravnu i sudsku vlast bijaše Klodvig postigao doduše u borbi sa Zapadnim 
Gotima, s Burgundima i s Alamanima, ali i s pristankom rimskoga življa. 
Kao pobjednik ovih protivnika Rimskoga carstva dobio je Klodvig naslov 
počasnog konzula, a Grgur Turonski opisuje, kako je, primivši konzularnu 
diplomu, posvećen u katedrali sv. Martina i kako je mnoštvu dobacivao sre¬ 
brnjake. Premda je dakle Klodvig postigao svoje pobjede sam svojom voj¬ 
skom, osjećao je ipak potrebu, da svoje uspjehe učvrsti time, što ih je metnuo 
pod okrilje zakonitosti. Tim će primjerom ići i njegovi nasljednici. I oni ce 
primiti carska saopćenja iz Carigrada u obliku naredbe (keleusis). Da je taj 

70) Notitia dignitatum et administrationum, izdanje Seeck, str. 133, 138, 200, 
910_217 219 

7H) Gregorius Turonensis: Historia Francorum epitomata (Mon. 
Germ. histor. SS. rerum Merovingiarum I, 31—450) II, 18. , . 

72)Fustel de Coulanges: Histoire đes institutions de 1 ancienne 

France. Pariš 1891. II, 460—520. 

odnos prestao, doprinijeli su tome slabljenje bizantijske vlasti u Italiji i 
slabljenje Merovejske dinastije u Galiji. Na mjesto bizantijske vlasti će na¬ 
stupiti u Italiji papa, a na mjesto Merovejaca majordomi, prethodnici Pipina 
i Karla Velikoga. 

Kada se na ove stvari gleda s daljine, reklo bi se, da se nikako ne 
može povući prispodoba izmedju franačkoga zaposjednuća Galije i hrvatskoga 
zaposjednuća rimske Dalmacije. A ipak ima izmedju jednoga i drugoga neko¬ 
liko dodirnih tačaka. 

Franci su, tvrdi Grgur Turonski, došli u Galiju kao saveznici. To isto 
tvrdi Konstantin Porfirogenit za Hrvate. Doduše mu se to ne vjeruje. Nema 
sumnje, da je dolazak Hrvata onda stajao u bizantijskom interesu. Ali se taj 
bizantijski interes slučajno sretao s potrebom hrvatskim plemena, da sebi 
svakako nadju novu postojbinu. Zato nije nevjerojatno, da su u toj težnji 
Hrvati bili pripravni, da pristanu prilikom sklapanja kasnijih ugovora 
s Bizantijom na uslove, koji su onda bili u običaju za sve plemenske zajednice, 
koje bi se doselile u rimski odnosno u bizantijski teritorij. Nije dapače 
isključeno, da je kasnija misija opata Martina (641.—642.) služila istodobno 
i zadatku, da upozori Hrvate na to, što se od njih tražilo i očekivalo. Ako je 
to slučaj, onda ima Martinova misija značajnu analogiju s porukom, koju je 
biskup Remigije upravio Klodvigu, da uredi svoje odnose prema rimskoj 
državi, da ne bi božja susretljivost malaksala u njegovu pogledu (hoc in 
primiš agendum ut Domini iudicium a te non vacillet). 

Pitanje je opet, kada je zapravo došlo do sporazuma izmedju bizantij- 
skih upravnih vlasti i Hrvata. Ako zbilja vjerujemo, da su Hrvati došli u 
rimsku, onda avarsku Dalmaciju u vrijeme poslije avarskoga neuspjeha kod 
Carigrada (626.), onda ne ćemo biti daleko od istine uzimajući, da je do 
prvog ugovora došlo prilikom misije opata Martina (god. 641.—642.). Taj je 
prvi ugovor svakako sadržavao ne samo negativnu odredbu potpunog oslobo- 
djenja od svake porezne obaveze, nego i pozitivno obećanje Hrvata, da će u 
zamjenu zato, što im je Dalmacija prepuštena za stanovanje, učestvovati u 
stanovitim vojničkim operacijama Bizantije na Apeninskom Poluotoku. 

Prvi ugovor, što ga je u imenu Bizantije sklopio papa Ivan IV. — isto 
posredovanje rimske crkve može se ustanoviti i u ugovorima izmedju Cari¬ 
grada i franačkih vladara — nije, čini nam se, bio duga trajanja. Hrvati su 
po svoj prilici nakon udarca, što su ga pretrpjeli god. 663., odustali za neko 
vrijeme od Bizantije i od Rima. 

Drugi bi ugovor bio ugovor s papom Agatonom. Hrvati su time, što 
su obećali, da ne će ratovati sami na svoju ruku ni na kojoj strani, omogu¬ 
ćili ponovno nastanjivanje dalmatinskih gradova. Od ovog ugovora ili, bolje, 
od svoje podložnosti prema Bizantiji su Hrvati odustali prilikom najezde 
Karla Velikoga. Početak franačkog uticaja moramo metnuti u vrijeme poslije 
sloma langobardske države (774.). Cijela je Hrvatska poslije Ahenskog mira 
podložena Francima (813.). 

Do ponovnog, trećeg sporazuma, došlo je izmedju Bizantije i Hrvata 
pod vladavinom Vasilija I., oko god. 875. U tom je ugovoru odredjen način 
izbora pojedinih kneževa i ustanovljen je broj hrvatskih ratnika, koji su 
imali da se nadju na okupu pod bizantijskom zastavom u ofenzivnim rato¬ 
vima, što ih je carevina imala da vodi na drugim stranama. Da li je taj treći 
ugovor poremećen ili stavljen izvan kreposti neredima, koji su nastali poslije 

Zdeslavove smrti i postavljanja Branimira u položaj hrvatskog kneza, ne mo¬ 
žemo točno odrediti. 

Svakako se četvrti ugovor, izmedju Bizantije i Tomislava, sklapa opet,, 
kao prvi i drugi, posredovanjem rimske stolice. Ovaj je četvrti ugovor bio, 
čini nam se, konačan, jer je po njem hrvatski kralj dobio u upravu dalmatin¬ 
ske gradove. Dva se sabora bilježe baš oko toga vremena. Prvi bi od njih bio 
splitski sabor (925.), gdje je izvršena crkvena organizacija splitske metropo- 
lije po uzoru starije salonitanske crkve. Drugi od njih spominje se kod popa 
Dukljanina i bio bi sabor na Duvanjskom Polju, gdje je prihvaćen Metodi- 
jev zakonik, valjada zbirka bizantijskih zakona u prijevodu sv. Metodija. 

Sudeći po ovim okolnostima, morali bismo doći do zaključka, da polo¬ 
žaj Hrvatske prema Bizantiji, kako ga navadja Konstantin Porfirogenit, nije 
samo u pravnoj fikciji bizantijskog ili kasnorimskog pravnog stanovišta, nego . 
da je zasnovan na čvrstoj svijesti hrvatske ugovorne strane. Hrvati nisu da¬ 
kle, kako bi se moglo vjerovati po mišljenju pretstavnika naše povijesne zna¬ 
nosti, ne znajući za stvar naprosto uvučeni u jedan fiktivni ugovorni odnos, 
nego su bili točno svijesni i obaveza i prava, koji su iz tog ugovora nastala. 
Oni se sami smatraju bizantijskim štićenicima i podložnicima isto onako, kako 
su se to smatrali, u VII. stoljeću Franci i pojedini franački vladari. 

Oslobodjenje od takvog odnosa, emancipacija Hrvatske od Bizantije, 
vrši se medjutim pod okolnostima, koje u jakoj mjeri potsjećaju na Franačku. 

U Franačkoj stoje na čelu pokreta protiv posljednjih ostataka rimskoga 
vrhovništva i zakonodavstva feudalna gospoda, kojoj je mnogo do ukidanja 
lične nezavisnosti i nezavisnosti lične svojine. Ovo se oslobodjenje od rimsko- 
pravnih stega vrši u dvije etape. Prva se razvojna faza zaključuje zbaciva¬ 
njem Merovejske i postavljanjem Karolinške dinastije. Druga razvojna faza 
je dovršena prestankom Karolinga posljednjih godina X. stoljeća. 

I u Hrvatskoj znači postepena feudalizacija sve dublje odvajanje od Bi¬ 
zantije. Dok je naime bizantijsko zakonodavstvo na svaki način nastojalo, 
da ograniči ekonomsko jačanje velikoposjednika na štetu malog čovjeka, ide 
evolucija sredovječnoga društva baš pravcem podredjivanja pojedinca veli¬ 
koj gospodi. Hrvatska emancipacija od Bizantije vrši se dakle baš inicijati¬ 
vom odličnih ljudi. A ti su odlični ljudi baš pripadnici onih hrvatskih ple¬ 
mena, koja su organizirala otpor protiv Avara i ukrutila amorfnu slovensku 
masu u čvrstu stegu državne zajednice. Ovo nastojanje hrvatske gospode, da 
zemlju oslobodi ne toliko od Bizantije koliko od bizantijskih ustanova, naila¬ 
zilo je medjutim na otpor pretstavnika hrvatske narodne dinastije, koji će 
pokušati, da se opiru sve jačoj feudalizaciji, oslanjajući se na primorske gra¬ 
dove. Ali se taj otpor pokaza uzaludnim. Feudalcima će poći za rukom poslije 
smrti Stjepana Držislava (997.), da zametnu razdor u samoj kraljevskoj kući, 
i uspjet će na svršetku, da na hrvatsko prijestolje podignu svoga čovjeka, 
Dmitra Zvonimira, i da posljednjeg izdanka narodne dinastije Stjepana 
strpaju, navodno zbog trošnoga zdravlja, u samostan. A kad Zvonimira bude 
nestalo, svejedno da li prirodnom ili nasilnom smrću, dići će velikaši uzbunu 
protiv narodne stranke, koja je tražila oslona u Carigradu, i uspjet će na 
svršetku, da nad ju zatočnika svojim aspiracijama u ugarskoga kralja Kolo- 
tnana, nasljednika, ako ne Zvonimira, Zvonimirova političkoga programa. 

Da stvar zbilja tako stoji, vidi se po načinu, kako su shvaćali svoj od¬ 
nos prema Bizantiji sami pripadnici hrvatskih plemena. Glasom tog ugovor- 

mog odnosa stupila su naime hrvatska plemena u položaj bizantijskih savez¬ 
nika. Zemlja, koju su zauzeli, imala je dakle po bizantijskom shvaćanju zna¬ 
čaj vojničkoga dobra. Na nju su se imalo dosljedno tome točno primijeniti 
one odredbe, koje su po bizantijskom zakonodavstvsu imale da urede pravno 
stanje tih dobara. To proizlazi barem iz jedne stavke Leonove taktike, gdje se 
tvrdi, da su Hrvati pod Vasilijevim uticajem odustali od svojih krutih obi¬ 
čaja i da su počeli, da žive i da se ravnaju po bizantijskim zakonima (ton 
ihomaikon typon hypotaxas). 73 ) 

Pitanje je sada, da li možemo ustanoviti iz hrvatskih pravnih običaja 
ovakvu recepciju bizantijskog prava. 

Hrvatska su plemena imala, kako znamo, svoje posebno običajno ure- 
djenje. Plemenska zemlja nije nikako smjela da predje iz plemićke u neple- 
mićku ruku. Pleme je sa svojom župom sačinjavalo zatvorenu krvnu i terito¬ 
rijalnu cjelinu. Kod pitanja posjeda plemenske zemlje je trebalo, da se od¬ 
luči u prisutnosti političke i vojničke vlasti. Sam je hrvatski ban ili njegov 
zamjenik imao da pretsjeda »rotnomu sudu hrvatskih plemića i časnika«. 

Kada je u 15. stoljeću dio hrvatskoga teritorija došao pod mletačku 
vlast, upravile su mletačke vlasti upit hrvatsko-dalmatinskom podbanu Mi¬ 
hajlu Živkoviću, koji su to običaji hrvatskih plemena. Podban je 3. studenog 
1459. saopćio mletačkim vlastima općeniti prikaz tih starih pravica onako, 
kako je naveden u Šišićevu Priručniku. 74 ) 

Zemlje, koje pripadaju hrvatskim plemenima, nasljedjuju se glasom 
toga prikaza samo u muškoj lozi i ne smiju nikako da predju na ženske. A 
kad u dotičnoj porodici nema muškoga potomka, ima da dodje na red naj¬ 
bliža porodica istoga bratstva odnoso istoga plemena, tako da plemenska 
zemlja nikako nema da predje u ruke pojedinca, koji ne bi pripadao ni 
jednomu od hrvatskih plemena. Plemenske se zemlje nisu nikako smjele osta¬ 
viti pobožnim ili dobrotvornim zakladama. Ovo je imalo da vrijedi i za ne- 
pokretnine, koje bi prelazile od jednoga na drugoga pripadnika jednoga od 
dvanaest hrvatskih plemena. 0 tome, da li je jedna stanovita zemlja plemen¬ 
ska ili ne, vodio se strog račun. A samo onim zemljama, koje bi slobodno 
stekao ili kupnjom ili drugim pravnim poslom od nepripadnika hrvatskih 
plemena, mogao je hrvatski plemić da raspolaže do mile volje »quia ea que 
solus acquisivit, solus distribuere potest«. 

Čovjek mora da pita, primajući do znanja ove odredbe, otkuda su mo¬ 
gle da vode svoje podrijetlo. Pri tome bi bilo pretjerano, da tražimo doslovno 
podudaranje dotičnoga zakonskog teksta sa sadržinom izvještaja podbana 
Mihajla Živkovića. 

U bizantijskom zakonodavstvu ima medjutim nekoliko zakonskih pro¬ 
pisa o vojničkim dobrima, za koje bi se barem do neke mjere moglo tvrditi, 
da imaju dosta zajedničkih crta s propisima, koji su bili u kreposti u pogledu 
hrvatskih plemenskih dobara. To doduše nema još da znaci, da pred nama 
stoji slučaj recepcije bizantijskoga prava, ali bi se ipak moglo iz toga zaklju¬ 
čiti, da su bizantijske ustanove vršile svoj uticaj na razvitak pravnih prilika 
u susjednim krajevima. 

Zakonski propisi, koji dolaze ovdje u pitanje, su novele različitih bizan¬ 
tijskih careva X. stoljeća, počevši od Tomislavova savremenika Romana Le- 

73) Leonova Taktika, poglavlje 101.; R a č k i, Documenta, str. 368—369. 

74 ) Š i š i ć: Priručnik izvora hrvatske historije. I> str. 494—495. 

kapene, kojemu imamo da blagodarimo dvije novele, jednu od 922. i drugu 
od 935. god. (br. 2 i br. 5). Konstantin Porfirogenit nam je ostavio dvije no¬ 
vele, od kojih je prva iz god. 947. (br. 6), dok se za drugu ne zna točno da¬ 
tum (br. 8, iz god. 945.-959.). Njegov je sin Roman Mladi opet ostavio dvije 
novele, br. 15 iz 959.-963. god., dok se za br. 16 znade, da je iz god. 962. 
Svršetak čine tri novele (br. 20, 21 i 22) iz 967. god., koje se pripisuju Niki- 
foru Foki. 75 ) 

U ovim zakonima dolazi do izraza dvostruka težnja: da se siromašni 
seljak brani od sve jačeg ekonomskog pritiska velikoga posjeda i da se očuva 
vojnički značaj onih dobara, koja je sama država svojedobno poklonila za 
pokrivanje izdataka naoružanja pojedinim graničarima. Bizantija je naime 
nastojala, da svim svojim silama stane na put posvemašnoj feudalizaciji ovih 
dobara i stvaranju velikih teritorijalnih posjeda, i stoji kao takva u svi jesnoj 
protivnosti prema zapadnom zakonodavstvu onoga vremena, koje se očituje 
baš u franačkim kapitularima. 

Za nas je od važnosti osobito novela br. 2 Romana Lekapene, koja sa¬ 
stoji od tri dijela. U prvom od njih je ustanovljeno pravo pretkupnje u ko¬ 
rist svakoga seljanina, kada bi god došli na prodaju kuće, njive, oranice,, 
vinogradi, vrtovi pripadnika istog sela. U drugom dijelu se zabranjuje boga¬ 
tašima, da za novac oduzmu sirotinji zemlju i kuću, pa bilo to prisvajanje u 
obliku kupnje ili najmovine ili zaloga ili izmjene. A treći je dio ustanovio 
istu zabranu u pogledu vojničkih dobara: da se nipošto ne smiju otudjivati 
u prilog domaćega ili pridošloga bogataša, nego da moraju svakako dalje slu¬ 
žiti svojemu imaocu za pokrivanje trošaka potrebitih za izvršenje vojničkih 
obaveza. 

Od ovoga načela znači doduše djelomično otstupanje zakonodavstvo Ni- 
kifora Foke oko god. 967. Vojnički car, sam veliki posjednik, nije nesklon, 
da uklanja s puta prepreke jačanju latifundista, pa stoga u svojim novelama 
stoji na stanovištu, da mora vladati jednako pravo za imućnijeg i za siro¬ 
maha, a to je značilo napuštanje obrane posljednjega. Vasilije II. (976-1025.) 
ćc se medjutim povratiti na oštre mjere ranijih članova makedonske dina¬ 
stije, a to će on pokazati osobito prilikom znamenite parnice zbog Malejnove- 
ostavštine. 

Dvije su vrsti odredaba od važnosti za naše pitanje: odredbe o metro- 
komijama i odredbe o nasljedstvu na vojničkim dobrima. Kod ovih posljed¬ 
njih je zakonodavac polazio s načela, da se vojnička dobra nipošto nemaju 
otudjivati od svoje prvašnje zadaće. Zato su svakako morala ostati čvrsto 
u rukama onih, koji su izravno bili preuzeli prema državi obranu državne 
granice, ili, ako se vojničko dobro nalazilo usred državnoga teritorija, koju 
drugu dužnost vojničke prirode. Takva se dobra nisu smjela nikako prodati, 
nego su morala ostati povezana na porodicu obvezanika, a članovi te poro¬ 
dice su imali da stupe u istu dužnost kao njihov predak. Vojnička su se dobra 
mogla naslijediti po ranijim odredbama samo u muškoj lozi, a njihov je vlas¬ 
nik imao da odgovara za izvjesnu količinu žita ili novca za uzdržavanje 
vojske. 

Ove odredbe, koje su davale velike prednosti posjednicima vojničkih 
dobara, nisu doduše od riječi do riječi jednake gore spomenutoj sadržini 

rs) Zachariae a Lingenthal: Ius Graeco-romanum, III, str. 234—241,. 
242—256, 261—266, 281—287, 296—300. 

hrvatskih plemenskih običaja, ali pokazuju veliki broj zajedničkih crta. Ta 
sličnost zapinje još jače u oko, kada se k tomu uzmu u pretres istodobne od¬ 
redbe o t. ZV. metrokomijama. Metrokomije su u bizantijskoj pravnoj termi¬ 
nologiji zatvorene seoske zajednice. Ova je zatvorenost imala u prvom redu 
da služi fiskalnim svrhama: seljani su naime odgovarali svi za jednoga i 
jedan za sve za točno isplaćivanje poreza. No, uporedo s ovom fiskalnom soli- 
darnošću, opstojala je ista odgovornost za ona sela, koja su imala duznos , 
da u pograničnim krajevima sama vode brigu o obrani granice od neprija- 

' Seoske zajednice, nazvane metrokomije, sa svojim tijesno povezanim 
lokalnim interesima, s jako razvijenom ustanovom pretkupnje (protimesis) i 
sa zajedničkim udjelima u općinskoj sumi i u općinskim pašnjacima po- 
sjećale su u tolikoj mjeri na kasniju organizaciju slovenskog se a, da je 
Zachariae von Lingenthal ozbiljno mislio, da je metrokomija seoska zajed- 
nica recipirana od slovenskih običaja. Pančenko, koji je tu tvrdnju podložio 
dosta oštroj kritici, je došao do zaključka, da kod metrokomije treba praviti 
razlike izmedju individualnog i kolektivnog posjeda Dok su naime porodične 
zajednice imale svaka svoj točno odredjem posjed, bio je samo jedan dio po¬ 
vršine seoske zajednice izlučen, da služi svim općmarima kao suma i Kao 
pašnjak 7«) No, dok je Pančenko još mislio, da je metrokomija izasla iz zako¬ 
nodavstva careva Izaurijske dinastije, kojima se pripisivao i »Nomos Georgi- 
kos«, poriče Vernadskij tu okolnost i tvrdi, da je i sam »Nomos Georgikos« 
starijega podrijetla, vjerojatno iz vremena Justimjana II. (68o. b95 i Uo. 

do 711.). Da li je ustanova metrokomije sadržavala slovenskih pravnih odre¬ 
daba, tvrdi Vernadskij, nemoguće je ustanoviti s prostog razloga, jer o s o- 
venskom pravu VII. i VIII. stoljeća ne znamo apsolutno ništa. Jedino, sto 
možemo reći, tvrdi Vernadskij, jest, da je ustanova metrokomije preuzeta iz 
egipatskog prava”) Vernadskij navodi, za dokaz svoje tvrdnje jedan papi- 
rološki tekst iz bizantijskog Egipta, iz kojega proizlazi da pojedinac ne može 
sam na svoju ruku raspolagati stanovitom seoskom imovinom, nego da je za 
tu svrhu od potrebe izričiti pristanak cijele porodične zajednice, koja s njim 
dijeli i prava i obaveze. Ovakvo solidarno jamčenje svih pripadnika jedne 
kućne zajednice, koja je u pograničnim, izloženim, krajevima bila i dosta 
brojna, potsjeća medjutim na ustanovu naše zadruge. 

To je zapelo u oko i J. Peiskeru, koji je iznio mišljenje, da je zadruga 
proizvod bizantijskih fiskalnih ustanova, ali da je nastala kasnije u kraje¬ 
vima kojim su vladali Turci, krivom primjenom bizantijskih poreznih odre¬ 
daba’o dimnini (kapneion).*>)■ Protiv turskog podrijetla zadruge je ustao A, 
Dopsch, koji je dokazao, da je zadruga opstojala_mnogo ranije kod pod- 
alpskih Slovena, pa u ladinskoj Švicarskoj, Špamji i Podkavkaskoj,' ) t J. u 
krajevima, koji nisu nikad bili pod turskom vlašću. No, ako se ume isk ju- 
čuje osnovanost Peiskerove hipoteze, u koliko stavlja postanak zadruge u vezu 
s turskom deformacijom bizantijskih fiskalnih ustanova, ostaje ipak otvorena 


76) Pančenko: Krestijanskaja sopstvennost v Bizantiji (Izvjestija ruskog 
arheol.^instituta) ^IX/1904. ^ origines <Je la loi agraire byzantine (Byzantion 

11/1926). , i i nnn 

78) T. Peisker: Slovo o zadruze. Praha 1900. 

79 ) Alphons Dopsch: Die altere Sozial und Wirtschaftsverfassung de 

Alpenslaven. Weimar 1909, str. 147 1/2. 

mogućnost, da su se baš ove kasnorimske i bizantijske ustanove, nezavisno od 
turskog uticaja, same razvile u pograničnim krajevima do pravnog oblika 
kasnije zadruge. 

Za kontinuitet kasnorimskih i bizantijskih agrarnih ustanova izrazio se 
je vec Schulten, koji misli da je »Nomos Georgikos« ništa drugo nego ne¬ 
znatno izmijenjen kasnorimski seoski zakon (lex pagorum). 8 «) Ali je njegova 
hipoteza dosta snažno suzbijena od Ashburnera i Ostrogorskog, koji zastu¬ 
paju, posve nezavisno jedan od drugog, mišljenje, da ustanova metrokomije 
onako, kako se razvila u pograničnim krajevima, stoji u tijesnoj vezi ne samo 
s fiskalnim nego i s vojničkim uredjenjem Bizantije VIII. stoljeća .81) 

Ashburner je k tome upozorio na neke činjenice, koje zaslužuju najveću 
pažnju. Uporedjujuci »Nomos Georgikos« sa »leges Barbarorum«, naišao je 
Ashburner na čudnovate sličnosti barem u pogledu rasporeda zakonskoga gra¬ 
diva. Kod jednog i kod drugih dolaze najprije na red kazneni propisi. Ista 
se dispozicija može, mimogred rečeno, ustanoviti i kod onih naših primorskih 
statuta, koji su starijeg postanka (Korčula, Lastovo, Mljet). 

Ostrogorskij nam je, potvrdjujuči Monnier-ove hipoteze, 82 ) potkrijepio 
novim razlozima mišljenje, da bizantijska seoska organizacija nije ništa drugo 
nego izravni izdanak bizantijskih fiskalnih propisa. Kao dokaz za to objelo¬ 
danio je Ostrogorskij bizantijski fiskalni zakon. 

Constantinescu 83 ) je opet, uzimajući do znanja sve ove hipoteze, izgra¬ 
dio svoj sistem razvitka seoske organizacije pod bizantijskim uticajem. Bizan¬ 
tijska je seoska zajednica imala, misli Constantinescu, trostruki značaj: 
fiskalni, ekonomski i administrativni. Počeci takve organizacije moraju se 
doduše tražiti u Egiptu, gdje je najprije opstojala solidarna odgovornost pri¬ 
padnika istoga sela (convicani) za sve administrativne i fiskalne obaveze, ali 
je vec Dioklecijan tu odgovornost proširio na sve seoske zajednice širom 
Rimskog carstva. Svakomu se je selu propisivao globalni porez, koji se zatim 
podijeljivao medju seljacima po njihovim imovinskim prilikama, a svi su 
zajedno sačinjavali poreznu zajednicu, consortium ili synteleia. Ta je odgo¬ 
vornost za porez urodila posljedicom, da seljaci nisu trpjeli pridošlice, koji 
ne bi stojao pod tom odgovornosti. Selo sačinjava u tim okolnostima posve 
zatvorenu cjelinu. Seoska imanja se nikako nisu smjela prodati strancu, nego 
su se najprije morala nuditi susjedima ili ostalim seljanima. Ova povezanost 
nije s početka nailazila na dobar primitak sa seljačke strane, pa je dolazilo 
pod Justmijanom I. do čestih nesuglasica. Ali su kasniji carevi, pitanje je da 
li Heraklijeve, da li izaurijske dinastije, proširili seosku zajednicu u interesu 
lokalne obrane. Selo nije sada fiskalna, nego u prvom redu vojnička jedinica 
(stratiotike kai politike leiturgia kai synteleia). Ova nova organizacija kao 
da je sačinj avala osnovicu za naše kasnije seoske prilike. 


I str. 


3-82 ^ D o p s c h: Grundlagen der europaischen Kulturrentwicklung 

XXX/.m , W ' A c/ hb J V^ Cr A The Farmer ' s Law (Journal) of Hellenic Studies 
-JOt/mi. str. 84 . i i) G. Ostrogorskij: Die lanđische Steuergemeinđe đes 

XX/1927 CheS H 2' X " ) h ’ ( Vlcrtcl J ahrsschrift fUr Sozial- und Wirtschaftsgeschichte 


8 -) Henri Monnier: fitudes de droit byzantin (L’epibole), Nouvelle 
Kevue histor. du droit fr. et etranger, XVI/1892 str. 125—164 497—540 637—670- 
XVIII/1894, str. 433—485; XIX/1895, str. 59—103. 

83 ) N. A. Constantinescu: La communaute de village byzantine et 
ses rapports aveo le petit traite fiscal byzantin, (Academie roumaine bulletin de 
la section historique, tome XIII/1927, str. 160—174). 

Bizantijski fiskalni statut razlikuje dvije vrsti sela: zbijena sela (choria) 
u kojima su kuće okupljene oko središnjega seoskog trga i raštrkana sela 
(kteseidia), u kojima se svaka kuća nalazi usred dotičnoga privatnoga po¬ 
sjeda. Zemlje pripadaju u oba slučaja u potpunu vlasnost dotičnomu kuće- 
vlasniku-seoskomu gazdi. A od ovoga privatnog posjeda je potpuno odvojena 
općinska svojina (koinotes tu choriu) koja obuhvaća općinsku šumu, općinsku 
livadu, općinske vode, općinski mlin s dotičnim guvnom. No i privatnim po¬ 
sjedom nije domaćin mogao sam raspolagati, nego je bio zavisan od pristanka 
samih ukućana. Porodična zajednica je dakle imala pravo u odredjenim pri¬ 
likama da se protivi prodaji starine. Pa i onda, kada se porodična zajednica 
nije tome protivila, opstojalo je pravo ostalih pripadnika seoske zajednice i 
osobito susjeda, da u tom slučaju zatraže, da se zemlja njima ustupi. Seoska 
se zemlja nije dakle nikako smjela prepustiti strancu. 

Ako se uzme, da su seoske zajednice imale fiskalni karakter, pitanje je, 
kako je moguće, da su bizantijske seoske ustanove mogle biti recipirane u 
Hrvatskoj, kad se dobro zna, da su Hrvati bili oslobodjeni od svake porezne 
dužnosti. 

Stvar postaje manje zagonetnom, kad držimo pred očima, da je A. 
Dopsch ustanovio opstanak porodičnih zajednica u obliku naše zadruge i u 
krajevima koji nisu znali za bizantijske fiskalne ustanove, t. j. u Koruškoj, 
u pirinejskoj Španiji, u ladinskoj Švicarskoj i u Podkavkaskoj. A svi su ovi 
krajevi u Justinijanovo vrijeme sačinjavali državnu granicu prema Barba¬ 
rima. Nije stoga isključeno, da su sve ove porodične zajednice proistekle iz 
vojničke organizacije kasnorimskih pograničnih metrokomija, isto kao što 
nije isključeno, da je od iste vojničke organizacije mogla poteći i ustanova 
naše zadruge. Ako stvari zbilja tako stoje, nije Hrvatska samo bila »ante- 
murale christianitatis« prema Turcima, nego je, 900 godina ranije, bila 
»antemurale romanitatis« t. j. obrana Rimskog carstva prema Avarima. Tu 
je naime zadaću Heraklije povjerio Hrvatima, sudeći po Konstantinu Porfi- 
rogenitu, kad je njima doznačio za stanovanje onaj dio limske Dalmacije, 
koji ne bijaše prepušten Avarima. A tu su zadaću, čini nam se, opet preuzeli 
u vrijeme cara Konstantina IV., kada su se zarekli papi Agatonu (679.), da 
će braniti svoju i državnu granicu. I opet su tu zadaću preuzeli prema zapad¬ 
noj Evropi, kad su kroz trista godina branili svoje granice i habsburške 
zemlje od turske najezde. Zato nije teško vjerovati, premda raspolažemo pre- 
oskudnim i odviše nepouzdanim podacima, da su iz istih pograničnih obaveza 
potekle kod podalpskih Slovenaca f kod švicarskih Ladinaca, kod pirinejskih 
gorštaka, kod Kavkazaca, pa i kod dinarskih Hrvata pod uticajem rimskog 
zakonodavstva iste društvene ustanove. Stvar postaje vjerojatnija, kad pro¬ 
mislimo, da je bizantijska seoska organizacija ((Nomos Georgikos) po svoj pri¬ 
lici potekla, tako barem misli moderna bizantologija, od onog istog cara Kon- 
stantina IV., koji je s posredovanjem pape Agatona sklopio znameniti savez 
s Hrvatima, prvo izdanje kasnijih »pacta conventa«. 

Ustanova utvrdjenih seoskih zajednica nije samo opstojala na granici 
prema Avarima. I u srednjoj i južnoj Italiji opstojala je valjada već pod 
Konstantom III. a svakako pod Konstantinom IV., oko vremena pape Aga¬ 
tona, seoska vojnička organizacija u krajevima izloženim langobarđskim i 
saracenskim najezdama. Na čelu pojedine seoske zajednice, sasvim slične 
i valjada istovjetne s metrokomijom, nalazi se stratiot, a uz njega stoji vi¬ 
jeće desetorice. A nije isključeno, da je u tim podapeninskim izloženim se- 

lima opstojala nadzorna vlast porodice i seljana, koja je pazila na imovinsko 
poslovanje pojedinih domaćina, kao što je to bio slučaj, po svoj prilici, u 
našim krajevima već u vrijeme bizantijske vrhovne vlasti. 

Kratak pregled utvrdjenih činjenica ne će biti ovdje na ometu. 

Povijesna književnost ne vjeruje tvrdnjama Konstantina Porfirogenita, 
da je car Heraklije izdao Hrvatima koncesiju za onaj dio ranije rimske pro¬ 
vincije Dalmacije, što su je oni osvojili u ratu protiv Avara, da je po carevu 
nalogu papa Ivan IV. otpremio kao misionara u Hrvatsksu opata Martina, 
da je tom prilikom došlo do prvog ugovora izmedju pape i Hrvata, da je taj 
prvi odnos prekinut god. 663. i obnovljen god. 679. pod papom Agatonom 
i carem Konstantinom IV. i napokon, da je Vasdije I. sklopio s Hrvatima for¬ 
malan sporazum, u kojem su se ovi obvezali, da će aktivno učestvovati a ra¬ 
tovima, što ih bude vodila Bizantija. 

Ovdje se pokušalo dokazati, da se te tvrdnje Konstantina Porfirogenita, 
odnosno Teofana, potvrdjuju proučavanjem ugovora, što su ga Hrvati god. 
1102. sklopili s ugarskim kraljem Kolomanom. »Pacta conventa« nisu naime 
drugo nego skoro od riječi do riječi reprodukcija ugovora, što su ih sklapali 
od Augustova vremena Rimljani s pojedinim plemenskim zajednicama, koje 
su tražile utočište na rimskom teritoriju. Osim toga su »pacta conventa« pot¬ 
puno saglasna s tvrdnjama Konstantina Porfirogenita o sadržini ugovornog 
odnosa, koji je opstojao izmedju Bizantije i Hrvata. 

Značajno je k tome, da su glasom izvidjaja, poduzetih u XV. stoljeću, 
hrvatski plemenski običaji sadržavali nekoliko odredaba, koje su saglasne 
s izvjesnim značajnim odredbama bizantijskih zakona o zabrani otudjivanja 
vojničkih dobara. Značajno je osim toga i to, da su neke odredbe bizantin¬ 
skoga seoskoga zakonodavstva po svoj prilici dale povod ili barem omogućile 
osnivanje zadruga u onim krajevima Hrvatske, koji su sačinjavili dio neg¬ 
dašnje rimske provincije Dalmacije. 

Iz svega toga bi se moglo zaključiti ne samo, da su zbilja Bizantijci 
zauzimali stanovište, da se Hrvati nalaze prema njima u položaju inorodnih 
doseljenika na rimskom državnom teritoriju, nego da su sami Hrvati ušli 
u taj odnos, jer se inače ne bi moglo tumačiti, kako su mogle doći do 
svoje primjene gore spomenute odredbe rimskoga odnosno bizantijskoga 
zakonodavstva. 

»Pacta conventa« nisu dakle tek ugovor zasnovan na sporazumu izme¬ 
dju pretstavnika hrvatskih plemena i mađarskoga kralja Kolomana, nego je- 
tc ugovor, koii ie prvi put sklopljen god. 641., ..zatim god. 679., i kasnije po- 
tvrđjen od Vasilija I. 

IV. — Izmedju Hrvatske i dalmatinskih gradova došlo je tečajem 
vremena od 679. do 1102. god. do ovih glavnih promjena: 

Zajednička podložnost prema Bizantiji je trajala do konca VIII. sto¬ 
ljeća, kada su Hrvati prešli na franačku stranu. Stoga je nastala potreba, 
prilikom sklapanja Ahenskog mira (813.), da se komisionalno ustanove gra¬ 
nice izmedju zemljišta izvan gradskih zidina, koje je još imalo da pripada 
gladovima, i zemljišta, koje je imalo da bude izvan njihova dohvata. Pre¬ 
govori zato su bili dosta mučni i tegotni 84 ) i doveli su do toga, da je hrvat- 


84 ) Einhardi: Annales (Pertz, Mon. Germ. SS. I, 193); Rački, Docu-- 
menta str. 310. 

ska granica pomaknuta veoma blizu gradskim zidinama. Građjani su stoga 
bili prisiljeni, da za svoju prehranu obradjuju svoje posjede na jadranskim 
otocima. Ali su se tu sukobili s Neretljanima. 85 ) 

Do promjene je došlo za vladanja Vasilija I. (867.—886.). Car se je 
naime najprije pogodio s Hrvatima. Zatim su građjani, koji su bili otpali od 
Bizantije oko 840. god. 8 ®) ponudili caru svoju predaju, tražeći istodobno, da 
im car isposluje sporazum s Hrvatima. Car je na to pristao, i tako je došlo do 
toga, da su dalmatinski građjani od toga vremena redovito plaćali danak 
hrvatskim vladarima.**) 

Ovaj trostruki sporazum: a) izmedju Bizantije i Hrvata, b) izmedju Bi¬ 
zantije i dalmatinskih gradova, c) izmedju Hrvata i dalmatinskih gradova, 
je produbljen prvi put u vrijeme Tomislava i opet u vrijeme Stjepana Drži¬ 
slava i Krešimira III., odnosno u vrijeme Petra Krešimira IV., i napokon 
Dmitra Zvonimira. Svim je naime ovim vladarima povjerena uprava dalma¬ 
tinskog temata. Pored kraljevskog, dapače prije kraljevskog naslova nose 
hrvatski vladari dvorsku titulu arhonta ili patricija, kao što su istu ili sličnu 
titulu nosili gotski i franački vladari sve do Karla Velikoga. Vojničke dužnosti 
naših vladara su, regbi, dosta krupne. Tomislav i Držislav imaju blagodariti 
Bizantiji, da su upleteni u opasan rat protiv Simeuna, odnosno protiv Samuila. 
Teško je vjerovati, da su preuzeli ovako krupne obaveze bez ekvivalenta. A 
s druge je strane carstvo moralo uložiti sav svoj uticaj, da ukloni dalmatinske 
gradove na to, da se podlože hrvatskoj vlasti. Takva se predaja ne može 
medjutim nikako zamisliti bez pismenog utanačenja. A sva je prilika, da je 
takvo utanačenje malo po malo primilo oblik, koji se ogleda u trogirskoj 
diplomi. 

Na jednu se okolnost bez sumnje mnogo polagalo s bizantijske strane: 
da predaja dalmatinskih gradova hrvatskom vladaru ni u čem ne stavi u 
pitanje suverenitet Bizantijskog carstva. Dapače je Bizantija nastojala, da 
upotrijebi upravo ovu priliku zato, da istakne i po mogućnosti utvrdi svoju 
vrhovnu vlast i u pogledu Hrvatske. Sva je naime prilika, da je, osjećajući 
svoju trenutnu slabost, zato i povjerila papi pregovore s Hrvatima, jer nije 
htjela da se nadje prinudjena na izjave, koje bi mogle da prejudiciraju 
njezin položaj vrhovne vlasti prema hrvatskom kralju. Kako se god stvari 
tumačile s hrvatske strane ili prikazale tokom usmenih pregovora, odnos 
izmedju Carigrada i Hrvatske nije bio drugo po bizantijskom shvaćanju nego 
odnos vrhovne vlasti prema štićenilui. Hrvatski su vladari bili po bizantij- 
skim izjavama »pistoi« ili »fideles«', a to je u sredovječnoj pravnoj termi¬ 
nologiji tehnički naziv za vasala. Kedren, Ana Komnena, Niketa Akominat, 
Kinam imaju o tome jedno te isto shvaćanje. Za njih nije dalmatinski temat 
oduzet carstvu, nego je samo izvršena administrativna pregrupacija. spajanje 
onoga dijela Dalmacije, koji je bio nastanjen Latinima, i onog dijela, koji 
je bio nastanjen Hrvatima. A Dalmacija je još uvijek, usprkos petstogodišnje 
hrvatske okupacije, sačinjavala dio bizantijskoga državnoga teritorija. Za 
Bizantince je logički zaključak te pretpostavke nastupio u vrijeme Manojla 
Komnena (-1143—1180) time, što su dvije kraljevine Hrvatska i Duklja za¬ 
jedno s donjom (ili sjevernom), odnosno s gornjom (ili južnom) Dalmacijom 


85 ) Korist. Porfir: De adm. imp. pogl. 29, str. 129, 

8 ®) Teofan cont. (Migne Patrologia Gratca sv. 99, 172 i 1305). 

8") Konst. Porfir.: De adm. imp. pogl. 29, str. 129. 

organizirane kao bizantinske provincije Dalmacija s Hrvatskom s jedne 
strane i Dalmacija s Dukljom s druge. 

Do ovoga su posij etka Bizantinci došli medjutim tek preko 60 godina, 
pošto su sklopljeni »pacta conventa«. Nema stoga sumnje, da je samo skla¬ 
panje ugovora hrvatskih plemena s Kolomanom bilo Bizantiji veoma krivo. 
Ža nju je Kolomanov pothvat značio prekoračenje bizantijske interesne sfere. 
Zato je i car Aleksije Komnen (1081—1118) nastojao, kada mu jednom nije 
bilo moguće, da se uspješno suprotstavi Kolomanu, da pomoću vjenčanih veza 
s Arpadovom kućom dodje do uticaja, koji bi mu omogućio, da se okoristi 
nesuglasicama izmedju članova Arpadove kuće i time povrati Bizantiji stari 
položaj pretendenta na ujedinjenu provinciju Dalmaciju i Hrvatsku. 

Tu istu taktiku izigravanja suprotnih interesa za svoje političke svrhe 
primijenila je po svoj prilici Bizantija u svojim odnosima prema Hrvatskoj. 
O tome kao da nam pruža neke podatke i sami Konstantin Portirogenit tu 
barem, gdje ističe, da je Vasilije I naučio Hrvate, da sami biraju svoje ple¬ 
menske poglavice i da se u svojim unutrašnjim poslovima ravnaju po bizan- 
tijskim običajima. 

A pogotovo je takva taktika dolazila do izraza u odnosima Bizantije 
prema Srbima i Bugarima, koji su već lađi svoga geografskog položaja bili 
mnogo pristupačniji bizantijskom dohvatu. S jedne je naime strane bilo u 
interesu Bizantije da podržava suparništvo izmedju vladara i plemenskih 
poglavica i da time sprečava stvaranje jedne čvrsto stegnute nacionalne za¬ 
jednice. A s druge se je opet, čini nam se, nastojalo, da se podjarmljena 
slovenska masa upozori na blagodati bizantijske agrarne politike, koja je bra¬ 
nila siromašnoga pojedinca od napastovanja bogatoga velikaša. 

Noviji istraživači bizantijske prošlosti naginju sve više mišljenju, da 
je Vasilije II. tokom rata sa Samuilom (976.—1019.) umio da upravo podstiče 
nezadovoljstvo slovenske seljačke mase, koja je čamila pod teškom šakom 
bugarskih boljara. Njegova je agrarna politika išla toliko u susret pogra¬ 
ničnim seljacima, da je izazvala oštro negodovanje i čak zavjeru u redovima 
samih bizantijskih velikih posjednika (998).88) Nije isključeno, da je poslije 
Samuilove države uspostavljena u Podunavlju i u krajevima ispod Balkana 
bizantijska seoska organizacija. Ne znamo, koji je od bizantijskih careva 
podijelio bugarskim seljacima i vlaškim pastirskim zajednicama potpuni 
oprost od svakog izravnog poreza, ali nema sumnje, da su te povlastice opsto¬ 
jale pod carevima komnenske dinastije. 

Kada se je Isak Andjel (1185—1195) ipak odvažio, da udari namet na 
vlaške i na bugarske seoske zajenice, došlo.,je do sudbonosnog bugarsko- 
vlaškog ustanka, koji je do temelja prođrmao dotle snažnu zgradu bizantijske 
carevine. 89 ) 

Iz svega toga se vidi, da bizantijska organizacija vojničkih metrokomija 
nije samo služila za pograničnu obranu, nego i za političku propagandu u 
zagraničnim krajevima. Zanimljivo je medjutim ustanoviti, da su tu istu 
propagandu vodili Turci i da su na taj način zadobili za sebe seljake u Sla 
voniji i u Bosni. 

Kao posrednici za takvu propagandu služili su po svoj prilici dalma- 


88 ) Kedren I, 476. 

89) N i k e t a Akominat: 
str. 482. 


Byzantina Historia, ed. I. Bekker, Bonn 1835, 

tinski gradjani, pa za to ne mislimo, da je Rambaud imao pravo, kad je: 
tvrdio, da je dalmatinski temat bio za Bizantiju »puki proizvod mašte«. To 
bi moglo da vrijedi samo u toliko u koliko je u pitanju faktična upotreba 
vojničke sile za obranu te daleke provincije. Stvar zauzima medjutim sasvim 
drukčiji izgled, kada se položaj dalmatinskih gradova posmatra sa stanovišta 
»moralnoga faktora«. Tu je naime njima pripadala uloga budne i svijesne 
predstraže carstva, koja će odlučno odrediti svoje stajalište svaki put, kada 
je Venecija pokušala, u suprotnosti prema Bizantiji, oslonjena na Franačku 
i na Njemačku, da se silom dočepa istočne jadranske obale (g. 805, 1000 i 
1204). 

V. — Najbolje će nas o tome podučavati ispitivanje sadržine trogirske 
diplome. Prvo pitanje, koje nam se nameće, je, kako je uopće moglo doći do 
toga, da čovjek tolikog samopouzdanja i tolike samostalnosti, kao što je bio 
Koloman, na svršetku pristao na to, da piilikom sklapanja ugovora s dalma¬ 
tinskim gradovima daje toliko učešća svim prisutnim svojim velikašima, pa 
bili i razmjerno skromnog ranga. Sva je prilika, da je tako postupao, jer se 
drukčije nije ni dalo. I to s dva razloga. U prvom redu iz obzira prema 
ranijem postupku hrvatskih vladara, koji su izdavali svoje diplome s kolau- 
dacijom pretstavnika hrvatskih plemena i najodličnijih duhovnih i svjetovnih 
velikaša. Tu istu kolaudaciju su valjada tražili od Kolomana sami dalma¬ 
tinski gradjani. Ali nije isključeno, da je takav osobito svečani postupak 
izabrao sam Koloman iz svoje slobodne pobude. Time naime što je dao ovoj 
prvoj diplomi, izdanoj dalmatinskim gradovima, osobito svečanu vanjštinu, 
uspio je da steče potpunije njihovo povjerenje u trenutku, kad je njegov 
položaj ugarskoga i hrvatskoga kralja to povjerenje neophodno trebao. 

Ne smijemo naime zaboraviti, da je bilo ljudi, koji ga nisu priznavali za 
zakonitoga ugarskoga kralja. A što se ticalo njegova hrvatsKoga kraljevskog 
naslova, znalo se je predobro, da je taj naslov pripadao zapravo Almošu i 
da su se za Almoša zalagali moćni susjedi kao Boleslav Krivoust, kasnije 
Henrik V. 90 ) Već samo time, što su Kolomanu otvorili gradska vrata, izlagali 
su se dalmatinski gradjani represalijama Almoševih saveznika. Koloman je 
stoga sam osjećao potrebu, da pokaže dalmatinskim gradjanima, da iza njega 
stoji sve, što je najodličnije i najuglednije u redovima ugarskog plemstva 
i duhovništva, dakle redom cijela Ugarska. — Prelazimo sada na sam tekst 
trogirske diplome. 

Član 1. Ego Colomanus, rex Ungarie, Chroatie atque Dalmacie iuro 
super sanctam crucem vobis Tragurinis meis fidelibus civibus firmam pacem. 

Pax ili mir, misli Lucius, 91 ) znači prestanak ratnih operacija. Kostrenčić 
daje tomu izrazu dublji značaj: ima da znači »đer Bann«, pravnu bezbjed- 
nost, kako se mogla zamisliti samo pod zaštitom, odnosno pod okriljem kra¬ 
ljevske vlasti. 92 ) Nije bez koristi uporediti s ovim izrazom izreku u ritualu 
mise: dona nobis pacem. To bi imalo da znači: daj nama osjećaj potpune 
zaštićenosti od svakog izvanjskog neprijatelja. — Venecija je naime baš onda 
podigla svoje pretenzije na dalmatinske gradove. A Koloman, koji je g. 1102 
u sporazumu s Venecijom ušao u Hrvatsku i sklopio ugovor s pretstavnicima 


") Šišić: Priručnik I, 424—440. 

9 1 ) Lucius Ioh: De regno Dalmatiae et Croatiae, Amstelodami 1666, VI, 2. 

92 ) Dr. Kostrenčić: Slobode đalm. gradova po tipu trogirskom (Rad. sv. 
239) str. 64—66. 

hrvatskih plemena, morao je čekati punih pet godina, dok je napokon bio u 
sranju, da otvoreno nastupa protiv mletačkih pretenzija. To je već imalo da 
znači, da je njegov položaj bio dovoljno utvrdjen i da je stvarno bio u 
stanju, da zajamči svojim ugledom i svoiom oružanom silom očuvanje onoga 
pravnoga poretka, koji je imao da se osnuje na trogirskoj diplomi. Da to 
pokazuje Dalmatincima, upotrebljava Koloman puni naslov kralja Ugarske, 
Hrvatske i Dalmacije. Njegova je zakletva osobito svečana. To, što obećaje 
»firmam« pacem, dakle je stalan, trajan mir. 

Ovo obećanje stalnog, trajnog mira, treba da pitamo, zar nije već bio 
sadržan u poveljama hrvatskih kraljeva? 2a postizavanje toga stalnog mira 
plaćali su naime dalmatinski gradovi »tributum p a c i s«. I Hrvati su glasom 
samog spisa Konstantina Porfirogenita 93 ) obećali, da će živjeti u miru s dal¬ 
matinskim gradjanima i da ne će navaliti na njihov teritorij. Isto obećanje 
mira očitovali su Hrvati, misli se, i papi Agatonu. Formula, koju je Koloman 
upotrebljavao, mogla bi biti reprodukcija iste formule, sadržane u hrvatskim 
kraljevskim diplomama. Da su hrvatski kialjevi na svojim poveljama, oso¬ 
bito od Petra Krešimira IV., upotrebljavali naslov kralja Dalmacije i Hrvat¬ 
ske, poznata je stvar, ta za nju je dobro znao Toma Arhidjakon. — Cijela 
konstrukcija ovoga prvoga članka odaje dakle mogućnost, da je u cjelini 
preuzet od starije hrvatske diplome. 

Član 2. Mihi et filio meo aut successoribus meis tributarii non sitis. 

Jesu li dalmatinski gradjani prije ugovora s Kolomanom bili »tribu¬ 
tarii«? Na prvom pogledu bi se reklo, da jesu i da ih je Koloman prilikom 
predaje Trogira oslobodio od danka, što su ga redovito morali plaćati hrvat¬ 
skim vladarima od vremena Vasilija I. naprijed. Pitanje je medjutim, da li 
je onaj danak još uvijek opstojao i 1102 god. Stvar se mora polvrditi za 
cijelo vrijeme do god. 1000, jer je te godine Petar Orseolo ne samo otkazao 
isplatu danka, nego je čak zabranio dalmatinskim gradjanima, da ga plate 
hrvatskomu kralju pod prijetnjom mletačkih represalija. 94 ) No, ako se za 
vrijeme do god. 1000 točno zna, da je taj danak opstojao, stvar postaje 
kasnije sumnjivom, a sva je prilika, da je taj danak ukinut, ako ne god. 1063 
pod Petrom Krešimirom IV. svakako pod Dmitrom Zvonimirom. Dapače je 
vjerojatno, da je Zvonimir izdao dalmatinskim gradovima povlasticu, u kojoj 
je navedeno istodobno ili ranije ukidanje danka, ugovorenoga pod Vasi- 
lijem I. 

Pitanje je medjutim, da li »tributarii« zbilja znači u ovom kontekstu 
one, koji su dužni, da plaćaju »tributum pacis«. Mislimo, da to nije slučaj. 
Tributum znači naprosto porez. Oslobodjenje .od tributuma znači dakle oslo- 
bodjenje od izravnih poreza, a već je rimsko zakonodavstvo predvidjalo oslo¬ 
bodjenje od poreza u prilogu onih plemenskih jedinica, koje bi se naselile u 
pograničnim krajevima, pa bi preuzele dužnost, da brane državne granice. 95 ) 

Teže je dokazati, da su gradovi dalmatinskog temata bili oslobodjeni 
od porezne dužnosti prema Carstvu, ali se točno zna, da su takve porezne 
povlastice opstojale u Dubrovniku i u Kotoru, negdašnjim gradovima dalma¬ 
tinskog temata, sve do 1848 god. Obuhvaćale su plodnu zemlju (terraticum), 


93 ) Konst. Porfir.: De admin. imp., cap. 31, str. 145. 

Ivan Djakon: Chronicon Venetum, izd. Monticolo, str. 154. 
95 ) Codex Theodosianus XI, 24, 6. 

zatim stojne kuće (kapnikon), kuće za najam (aerikon). 99 ) Vršenje vojničkih 
dužnosti na polju lokalne obrane (stražarenje, učestvovanje u javnim rado¬ 
vima oko popravka ili podizanja gradskih zidina) oslobadjalo je pak gra- 
djane isto kao i okolna plemena od poreza na glavu (census). 

Rački i Klaić 97 ) pokazuju na slučaj Slavonije, koja nije uključena u 
»pacta conventa« i koja stoga nije oslobodjena od tributuma, nego ga je 
morala plaćati u obliku kunovih koža. — Neoslobodjenje Slavonije od 
izravnih poreza potiče, po našem mišljenju, od sasvim drugog razloga. Ugo¬ 
vor izmedju bizantijskih careva (pa bili to Heraklije ili njegovi nasljednici) 
i Hrvata i osobito ugovor izmedju Vasilija I. i pretstavnika hrvatskih ple¬ 
mena imali su za predmet ustupanje jednog točno odredjenog dijela rimske 
piovincije Dalmacije uz dužnost oružane pomoći u slučaju defenzivnoga, 
odnosno po kasnijim ugovorima i ofenzivnoga rata. Granice bizantijske Dal¬ 
macije, u kojoj su imali da borave Hrvati, bile su po svoj prilici ustanovljene 
u ugovoru, što ga je Konstantin IV. god. 679 sklopio s Avarima.98) Unutar 
tih granica nalazio se je bizantijski teritorij, t. j. teritorij, u pogledu kojega 
su bizantijski carevi mogli izdavati povlastice oslobodjenja od porezne dužno¬ 
sti. Za teritorije izvan tih granica nisu takve povlastice bile moguće, jer su 
ie zemlje, glasom samoga mirovnog ugovora pripadale Avarima, a tamo je 
spadala Slavonija. 


Koloman je dakle, i to je od osobite važnosti za predmet ove stuđiie, 
oslobodio od porezne dužnosti točno one krajeve, koji su bili oslobodjem pon 
Bizantijom i nije oslobodio one krajeve, koji nisu bili oslobodjeni od porezne 
dužnosti, jer nisu pripadali Bizantiji, a tamo spada, kako je navedeno, Sla¬ 
vonija. Koloman nije dakle drugo učinio, nego je obnovio ono ugovorno 
stanje, koje je bilo u kreposti prije njega. To je on učinio pod jednim uslo- 
vom: da Hrvati i dalmatinski gradjani priznaju ne samo njega za kralja, 
nego njegova sina za prijestolonasljednika. Koloman je naime, nrvi od ugar¬ 
skih kraljeva, ukinuo majorat u nasljedstvu na prijestolje i uveo je primo- 
genituru. 

Član 3. Episcopum vere aut comitem quem clerus et populus elegerit 
ordinabo. 


Justinijanove novele br. 6 (quomodo oporteat episcoposos et reliquos 
clencos ad ordinationem deduci) i 137 (de creatione episcoporum et cleri- 
corum) opisuju način, kako se birao i zaredjivao biskup. Carskim vlastima su 
najprije imala da budu označena od gradske kurije tri kandidata za biskup¬ 
ski položaj. Zatim su se ispitivali njihova prošlost, njihovo znanje crkvenih 
i svjetovnih propisa, — biskup je naime po novelama br. 123 i 131 bio kon¬ 
trolni. organ javne uprave, — njihove moralne kvalifikacije. Kada bi taj 
ispit ispao povoljno, imao se duhovni starješina opet uvjeriti u razgovoru 
s kandidatom, da li je zgodno, da se njemu povjeri dotična biskupija. U 
potvrdnom slučaju imao je kandidat da primi »svetu ordinaciju« (has quisque 
professiones sacram episeopatus ordinationem recipiat). 

I.budući da su se u ono vrijeme potpuno pokrivale granice svjetovnih i 
crkvenih teritorijalnih jedinica, možemo vjerovati, da se i kod popunja- 


9fi ) Dolger: Das aerikon (Bvzant. Zeitschrift XXX/1929-30). 

•i , N “J arn i e stan J e Hrvatske prije 12. stoljeća ’u Radu sv. 99. 

str. o4—98; K 1 a i c, Marturina u Radu sv. 157, str. 114—213. 

® 8 ) Teofan: Hronografija, izd. Boor, I, 356 i 359. 

vanja svjetovnih poglavarstva išlo kroz dvije faze, za koje ćemo izabrati na¬ 
zive dezignaciju i ordinaciju. 

Ova paralelnost u načinu popunjavanja crkvenih i svjetovnih poglavar¬ 
stva poremetila se u toliko, što je crkvi pošlo sve više za rukom, da se istrgne 
iz uplitanja svjetovne vlasti. To se najbolje vidi u slučaju pape Martina I., 
koji je navodno zbačen, ne zbog toga što se protivio carskim naredjenjima 
u crkvenim pitanjima, 99 ) nego zato, što je namjerice propustio, da prijavi 
svoj izbor i da zatraži potvrdu od ravenskog egzarha Olimpija. 100 ) 

Takvo posvemašnje izbljedjenje propisa o ordinaciji u pogledu crkve¬ 
nih i osobito svjetovnih vlasti može se najbolje pratiti u mletačkom dukatu, 
gdje je potvrda narodnog izbora sve više primila značaj proste formalnosti. 

Do toga, medjutim, da je težište u pitanju popunjavanja biskupske sto¬ 
lice prešlo od državne vlasti na javno zborište klera i gradjanstva, došlo je 
tek svršetkom IX. stoljeća. Papa Lav III. bijaše konačno presjekao političke 
veze Rima s Istočnim carstvom time što je metnuo rimsku krunu na glavu 
Karla Velikog (800.). A podložnost rimske stolice prema franačkoj državi je 
prestala propadanjem značaja naslovnika zapadnog carstva. Za to je u rim¬ 
skoj sinodi od god. 898. prihvaćen deseti kanon, koji odredjuje, da se papa 
bira »ex petente senatu et populo«. 101 ) Ordinacija ili, kako bi se to imalo 
nazvati sredovječnom nomenklaturom, svjetovna investitura, otpala je time 
do značaja puke formalnosti. 

Nije isključeno, da je kanon 898. god. brzo primijenjen na biskupske 
izbore, u koliko barem dolažahu u pitanje gradovi, koji su stajali u živom 
doticaju s Italijom. A sva "je opet prilika, da je ovo pravilo, u koliko nije 
ranije prisvojeno, došlo do svoga zakonskog izraza prilikom predaje dalma¬ 
tinskih gradova kralju Tomislavu. Sve govori naime za to, da je kralj u 
crkvenim pitanjima i u pitanjima gradske autonomije u najvećoj mjeri išao 
u susret gradskim pretenzijama i da je ovom zgodom došlo do prve formu¬ 
lacije dalmatinskih gradskih sloboda. 

Jer da su te slobode već opstojale prije, nego što je izdana trogirska 
diploma, vidi se iz poziva dužda Faledra upravljena Rabljanima, u kojem im 
obećaje, da će potvrditi slobodu, koju su imali pod bizantijskim carem, da 
izaberu priora i biskupa. 102 ) 

U takvim je okolnostima ordinacija spala na značaj puke formalnosti, 
ali je ta formalnost bila ipak od velike državnopravne važnosti: time naime, 
što su gradovi zatražili od kralja potvrdu priora i biskupa, priznavali su 
izričito njegovu vrhovnu vlast. 

Član 4. Lege antiquitus constituta vos uti permittam. 

Koji je taj odavna (antiquitus) ustanovljeni zakon? Sva je prilika., da 
to nije Justinijanov »Corpus Iuris Civilis«, nego baš »lex antiqua«, skraćeno 
izdanje Teodozijanskog kodeksa, koje je bolje poznato pod naslovom »Lex 

") Martin I. bijaše osudio naredbe Heraklija (impiissima Ecthesis) i Kon¬ 
stanta III. (scelerosus Typus): Mansi, Conciliorum amplissima collectio, sv. X, str. 
1029—1032. 

10 >1) Duchesne: L’eglise au sixieme siecle, str. 441—454. 

101) Funk, Kirchengeschichtliche Abhanđlungen und Untersuchungen, Pader- 
bom I, 1897: Das Papstvvahldekret, str. 460—478. 

10*) Smičiklas: Codex diplomaticus II, str. 29—30: libertatem... sub 
imperatori Constantinopolitano .. . priori et episcopi eligendi. 

Romana Visigothorum« ili »Breviarium Alaricianum«. 103 ) Justinijanov je 
zakonik počeo da stupi na snagu u zapadnim krajevima tek od XII. stoljeća. 

Član 4. znači dakle, da se pojedini gradovi i dalje imaju lavnati po 
svojim starim domaćim zakonima i da im je priznato posve samostalno pravo- 
sudje (autodikija). 

Znači li autodikija i pravo izmjenjivanja odnosno dopunjavanja starih 
zakona? Dužd Francesco Foscari je naredbom od 28. lipnja 1446. izričito 
odredio, »da se pri promjenama i dopunama statutarnih zakona moraju ispu¬ 
niti sve formalnosti, koje bi bile od potrebe za sastavljanje samog statuta, 
t. j. da se mora zatražiti odobrenje same vrhovne vlasti.« 104 )) Andrija II. će 
medjutim odrediti god. 1205. za Nin, — svakako eksplikativna norma, — 
da može ne samo živjeti po starim zakonima i običajima, nego da ih može, 
kako mu se god svidjalo, izmijeniti. 105 ) 

Član 5. Praeterquam introitus portus civitatis de extraneis duas partes 
rex habeat, terciam veto comes, decimam autem episcopus. 

Kostrenčić nas upozorava 106 ) na odredbu Justinijanova kodeksa, da se 
jedan dio gradskih prihoda ima odvojiti za pobožne svrhe, dok se ostatak 
ima dijeliti izmedju državne vlasti za dvije i lokalne vlasti za jednu trećinu. 
Slična se odredba o podjeli prihoda nalazi, upozorava Kostrenčić, u Koloma- 
novim dekretalijama (član 76. prve knjige). 

Lucije će opet tumačiti član 5. trogirske diplome na taj način, da je 
od cjelokupnog prihoda odvajao jednu desetinu za biskupa, jednu desetinu 
za »comes-a« i dvije desetine za kralja. 107 ) 

Jedna okolnost zapinje ovdje odmah u oko: strogo odvajanje izravnih 
poreza i neizravnih daća. Dok sii dalmatinski gradjani i pripadnici hrvatskih 
plemena potpuno oslobodjeni od izravnih poreza, neizravne se daće smatraju 
prerogativom državne vlasti, koja samo manji dio cjelokupnoga prihoda 
prepušta na mjesto plate gradskomu prioru (u zapadnoj terminologiji prevlada 
naziv »comes«) i gradskomu biskupu. Ovo pridržavanje neizravnih daća za 
državnu blagajnu i istodobno napuštanje izravnih poreza odgovara točno 
financijskoj politici, koja je počela prevladati pod posljednjim carevima 
Heraklijeve dinastije, Konstantinom IV. i Justinijanom II. Ovi su carevi 
naime ukinuli ranije zakonske odredbe, po kojima su jamčili za porez de- 
kurioni, t. j. članovi gradskog vijeća (curia). — Neizravne daće nisu sve išle 
u prilog državne blagajne, nego su neke od njih, vjerojatno kasnijeg pod¬ 
rijetla, pridržane gradskoj samoupravi. 

Kao državne daće kat’exochen dolaze ovdje u obzir: 

a) pristupnina ili taksa za pristup robe na trg (commercium). Ova je 
daća bila u kreposti i u Turskoj (djumruk) i naplaćivala se je od robe? koja 
je prolazila kroz Dardanele u carinarnici u Abidu; 108 ) 


n>3) V. Bogišić; Pisani zakoni na slovenskom jugu, Zagreb 1.872, str. 11-13 

104 ) Statut kotorski, izdanje god. 1616. str. 441—444. 

105 ) S miči kl as: Cođex diplomaticus III, str. 51. 

l°e) Dr. Kostrenčić: Slobode dalm. gradova u Radu knj. 239, str. 77; 
Codex Iustiniani IV, 61, 13. 1 

107 ) Luci us Ioh: De regno Dalmatiae et Croatiae, Amstelodami 1666, 
lib. VI, cap. 2. 

108 ) Fontes Reruim Austriacarum II, dipl. spisi knj. XII (Tafel G. L. Er. 
i G. M. Thomas, Urkunden zur aelteren Hanđels- unđ Staatsgeschichte der Rep. 
Venedig) I, 32—36. 

b) carina, prava državna daća za uvoz inostrane robe. Carigradska je 
luka bila sve do god. 1453. zatvorena dugim lancem, koji se poslije turske 
opsade čuvao, tvrdi se, u crkvi sv. Isaka, te se pokazuje strancima još danas. 
Carinar je imao svoju kućicu kod samih »Veriga«. Takve su »Verige« za¬ 
tvarale nekoliko levantinskih pristaništa (skale), dračku luku, ulaz u Boku 
Kotorsku (tu su naime počimale kotorske teritorijalne vode), a nije isklju¬ 
čeno, da je takvih »Veriga« bilo kod ulaska dalmatinskih luka. 

Dalje daće su po svoj prilici pripadale samomu gradu, a vjerojatno je, 
■da je veći dio njih relativno mladjega postanka. Tu dolaze u obzir: 

c) gabella, pristojbina za uvoz soli u gradski trg; 

'd) datium je sličan, ali nije jednak potrošarini. Razlika izmedju 
»doane« (carine) i »datium-a«, sastoji po svoj prilici u tome, da se je carina 
naplaćivala od tudje, potrošarina od domaće robe, koja je prekoračila gradsku 
carinarnicu; 

e) od mnogobrojnih izraza za pristojbine u carigradskoj luci dolazi 
kod nas u pitanje »theloneum«, koji se naplaćivao u Dubrovniku i u Cari¬ 
gradu; 

f) arboraticum, ancoraticum, sostaticum, ređditus savornae su po svoj 
prilici pristojbine, koje su nastale poslije krstaških ratova. 

Pitanje je sada, da li je prihod gradske luke služio u bizantijsko doba 
za pokriće godišnjega danka hrvatskomu kralju. Stvar nije nemoguća, da¬ 
pače postaje vjerojatnom, ako smatramo za utvrdjeno, da su dalmatinski 
gradovi bili oslobodjeni od izravnih poreza i da je, dosljedno tome, cijeli 
državni prihod ograničen na pobiranje neizravnih daća. 

Da stvar dovedemo do čistine, potrebito je ustanoviti, kako Konstantin 
Porfirogenit opisuje postanak danka hrvatskomu kralju. 109 ) 

Dalmatinski su gradjani, kaže Konstantin, dugo živjeli od prihoda svo¬ 
jih zemalja na jadranskim otocima, sve dok su Neretljani počeli, da ih u 
tome uznemiruju i da ratare odvedu u ropstvo. Gradjanima nije u tim okol¬ 
nostima ostalo drugo, nego da obradjuju zemlje u gradskoj blizini, ali se 
tomu protiviše Hrvati, tvrdeći, da su to njihove zemlje. U nemogućnosti, da 
obezbijede svoj opstanak, gradjani se obratiše Vasiliju I., koji stvar uredi 
tako, da ono, što je namjesnik dalmatinskoga temata primao od gradskih 
prihoda, bude predano Hrvatima kao naknadu zato, što su gradjani mogli 
mirno obradjivati zemlje u gradskoj okolini, koje su pripadale Hrvatima. 
Samo manji dio toga prihoda je pridržan za namjesnika dalmatinskoga te¬ 
mata, da gradjani time vrše djelo priznanja svoje podložnosti prema caru i 
njegovim pretstavnicima. Sada su svi ovi gradovi (castra) plaćali danak 
(hypophoron) Slovenima: Split 200, Trogir 100, Zadar 110, Osor 100, Rab 100, 
Krk 100 srebrnjaka (nomismata). 

Iz toga bi se moralo zaključiti, da je cjelokupni prihod carinarnice u 
vrijeme Vasilija I., t. j. oko 875.—880 .god., za malu stvar nadvisio iznos 
godišnjega danka, sto su ga pojedini gradovi plaćali hrvatskomu vladaru, 
tako da je tek manji postotak preostajao za pokrivanje plaće namjesnika ili 
stratega. 

Ali nema sumnje, da su, izmedju 870. i 1107. god., gradske financije 
išle znatno na bolje. Doba neposredno prije krstaških ratova je doba pro- 

109 ) Konst Porfir.: De adm. imp. pogl. 30, str. 146—7. 

cvata ne samo za Mletke i za Djenovu, nego i za manje gradove istočnoga 
Jadrana. Ne može biti sumnje, da je u tim okolnostima, prihod gradske cari¬ 
narnice išao postepeno na više, tako da je godišnji danak, koji se plaćao 
hrvatskomu kralju pretstavljao sve manji postotak godišnje svote, koju je 
svake godine plaćao gradskim vlastima zakupnik gradskih carina. U tim 
prilikama je po svoj prilici došlo, bez sumnje poslije god. 1000., ali ne znamo 
kada, do odredbe, koja je svakako glasila onako, kako je glasila god. 1107. 
sadržina člana 5. trogirske diplome. Nama se sve čini, da ovdje dolaze u 
pitanje ili Petar Krešimir IV. ili Dmitar Zvonimir. Koloman je dakle po svoj 
prilici i u ovom slučaju obnovio ono stanje, koje je opstojalo prije njega. 

Ali, je li zbilja već u vrijeme Vasilija I. opstojao običaj, da se gradske 
carine daju u zakup? Sva je vjerojatnost, da je to zbilja bio slučaj. Danak 
hrvatskomu kralju mogao se je naime samo onda pokriti odjednom, kada bi 
se točno znalo, koliko će iznositi godišnji prihod od carinarnice. A to se 
moglo sam o na taj način, da se carinarnica davala u zakup najboljemu nu- 
diocu. Ustanova zakupnika gradskih carina (conductores daciorum communis) 
dobro je poznata u trogirskom statutu, koji sadržava dosta podrobnih odre¬ 
daba o načinu, kako se je imalo Iristupiti licitaciji gradskih prihoda (de modo 
et forma vendendi introitus communis). 11 #) 

Ličnost zakupnika ili komerkijarija nije bez interesa za proučavanje 
naše pravne prošlosti. Njegov se rad nije naime ograničio na to, da utjera 
gradske carine, — carine su se naime onda podmirivale u razlomku cjelo¬ 
kupne količine ocarinjene robe, — nego da unovči njezinu vrijednost. 

Za tu je svrhu ustanova komerkijarija često skopčana s ustanovom t. zv. 
apotekarija. Doduše nije utvrdjeno, da je ustanova komerkijarija i apote- 
karija opstojala u dalmatinskim gradovima, ali je njezin opstanak zasvje¬ 
dočen za južnu Italiju u vrijeme Petra Krešimira IV., neposredno prije do¬ 
laska Normana. 0 ulozi tog zakupnika i apotekarija nije se dugo znalo ništa 
a zasluga je Gabriela Milleta, da je bacio dosta jasnu svijetlost na nju. 111 ) 

Prihod od carine, t. j. izvjesni odlomak od uvožene robe, imao je naime 
da služi u bizantijsko doba za pokrivanje gradske prehrane u slučaju neprija¬ 
teljske blokade. Zato se je taj prihod čuvao u javnim skladištima blizu same 
carinarnice. I budući da se je carinarnica nalazila upravo pri ulasku u pri¬ 
stanište, skladišta su bila obično u blizini morskih vrata ,u Carigradu »en oiko 
Marinas« (Marina je bila i u Kotoru). Svako je skladište sastojalo od dva 
odjeljenja. Jedno je odjeljenje služilo za žito (horieum), a drugo (apotheke) 
za ostalu robu. Stanje skladišta moralo je uvijek biti u odredjenoj visini. Da 
se namirnice čuvaju u svježem stanju, odredila bi gradska ili državna vlast, 
da se prodaju i zamjenjuju novima, koje bi medjutim dospjevale u carinar¬ 
nicu. Tako je skladište postalo pravim dućanom, pa je od riječi »apoteka« 
nastao izraz butiga, bottega, boutique, dućan. Apotekar i komerkijar imao je 
dakle da skrbi za provijant gradske posade i mornarice. Kedren hvali Nikifora 
Foku, da je ustanovio za vojsku »apothekas kai sitobolonas«. Ducange citira 
kod riječi »horeion« (horreum) neke posebne odredbe jedne nama nepristu¬ 
pačne Taktike, gdje se govori o najboljem načinu, kako da pojedini gradovi 


110 1 Statut trogirski knj. III, 44, 45 i 46. 

i 11 ) Gabriel Millet u »Melanges offerts a Mr. Gustave Schlumberger«,. 
Pariš 1924, str. 316—325 i u Byzant. Zeitschr. XXX/1929-1930. 

ne budu izloženi oskudici u slučaju neposredne opasnosti. 112 )) I u starijem 
zakonodavstvu sadržane su posebne odredbe za »susceptores canonis horreo- 
rumque praepositi«. 113 ) Iz svega ovoga se potvrdjuje, da su se neizravne daće 
plaćale u prirodi i da su apotekariji isto tako rukovodili sa životnim namir¬ 
nicama, kao što danas poštanska štedionica rukovodi s državnim novcem. 

Nije rijetka pojava, da su se izdavale pravcate čekovne doznake za 
državna skladišta. Takvih je doznaka nadjeno u Egiptu. 111 ) Stvar nije nimalo 
nevjerojatna, kad držimo pred očima 15. novelu cara Valentinijana III. o 
silikvatiku, 115 ) gdje se spominju financijske operacije »osminara«. Sve su 
ove operacije stajale, kao što je prirodno u Bizantiji, pod državnom kon¬ 
trolom. 

Kada su Normani zauzeli Bari, — a iz Konstantina Porfirogenita znamo, 
da se je kroz izvjesno vrijeme iz Barija upravljalo bizantijskom Dalmacijom, 
— našli su u Bariju ustanovu državnih skladišta. Ulogu komerkijarija i apo- 
tekarija preuzima pod normanskim vladarima t. zv. fundicarius (od arapske 
riječi funduk-skladište). Riječi fontego, fondicario bile su dobro poznate u 
Mlecima. 

Oslobodjena od tegotne kontrole formalističke, dobrim dijelom pod¬ 
mitljive bizantijske birokracije, oslobodjena od tereta neodgodivih liferacija 
ca carsku vojsku i flotu, mogla je uprava gradske carinarnice i gradskih 
skladišta da preuzme ulogu gradske banke i da financira privatna poduzeća. 

Članovi 6. i 7. trogirske diplome dobivaju sasvim drugi značaj, kada 
se tumače iz perspektive pravnoga kontinuiteta s ranijim odnosom, koji je bez 
sumnje opstojao izmedju hrvatskih vladara i dalmatinskih gradova. 

Član 6. In civitate quoque vestra neminem Ungarorum vel alienige- 
narum habitare permittam, nisi quem voluntas vestra expetierit. 

»Habitare« znači trajno stanovati. Tu dozvolu stanovanja nije smio 
dati sam kralj na svoju ruku, ali kao da je nije smjela dati jednostrano u 
pogledu Madjara ili inorodca ni gradska općina, nego je morala, pošto je 
pristala na to, da se dotični nastanu u gradu, da traži konačno kraljevo odo¬ 
brenje. Pitanje je, tko je bio nadležan u gradu za podjeljivanje dozvole sta¬ 
novanja. Kostrenčić misli, po svoj prilici s dosta razloga, da je za takve do¬ 
zvole boravka bilo nadležno zborište naroda i klera (clerus et populus cunctus). 
Gradsko vijeće, uži odbor za vodjenje gradskih poslova, teži tek od polo¬ 
vine XII. stoljeća za tim, da potiskuje javno zborište, koje se okupljalo na 
trgu pred katedralom i u kojem su sve više dolazili do glasa došljaci. U XIII. 
i XIV. stoljeću će starosjedioci zatvoriti svoje redove i odijeliti se od puka 
kao gradska aristokracija. Razvitak je bez sumnje tek u početnoj fazi u 
vrijeme trogirske diplome. Izraz »nobilis« pojavljuje se naime u gradskim 
spisima tek polovinom XI. stoljeća, osobito pod Komnenskom dinastijom 
(1081.—1185.). 

Što se pak tiče same sadržine ovoga člana trogirske diplome, kao da ne 
može biti sumnje, da je njegova konačna stilizacija plod dosta teških prego¬ 
vora. Nema naime sumnje, da izraz »Ungarorum et alienigenorum« nije pre¬ 
li- 12 ) Ducange: Dictionnarium mediae graecitatis. 

113 ) Cod. Theodos. VII, 4, 1 i XII, 6, 5 i 8 i 24; Cod. Iustin. XII, 1, 49/2. 

114 ) P. Jouguet: La vie municipale dans l’Egypte romaine, Pariš 1911, 
str. 251 i d. 

115 ) Th. Mommsen i Pauhus M. Meyer: Theodosiani libri XVI, II. 
100, 48. 

uzet iz diploma hrvatskih narodnih vladara. Pitanje je sada, da li su i 
hrvatski kraljevi pridržali sebi pravo, da na molbu pojedine gradske općine 
dopuštaju trajno stanovanje kojeg »Hrvata ili inorodca« u samom gradu. 

Stvar se neda bez druge isključiti. Poznato je naime, da je baš Trogir 
dao utočište prognanom hrvatskom kralju Svetislavu i omogućio g. 1000. 
njegov bijeg na galiju dužda Petra Orseola. Sva je prilika dakle, da su 
hrvatski kralj Krešimir III. ili njegovi nasljednici tražili i postigli obećanje 
Trogirana i drugih gradjana, da ne će bez njegova izričitoga odobrenja 
dopustiti trajno stanovanje Hrvatu ili inorodcu koji bi se sklonio iza grad¬ 
skih zidina. Član 6. je po svoj prilici iz ranije diplome Petra Krešimira IV. 

Član 7. Cum autem ad vos coronandus aut vobiscum negotia regm 
tractaturus advenero, nemini civium vis inferatur, nisi quem dilectio vestra 
susceperit. 

Nije isključeno, da je ova odredba našla svoju pobudu u jednom točno 
odredjenom precedensu. God. 925., kada je proglašeno hrvatsko kraljevstvo 
i kada se pristupilo reorganizaciji solinske metropolije, došlo je po svoj prilici 
u samom Splitu do dosta burnih sukoba. Stvar nije onda ni iz daleka zauzela 
tako teške razmjere kao prilikom splitske sinode god. 1063., kad je ukinuta 
slovenska služba božja. Spor izmedju pristalica latinske i pristalica slovenske 
službe, duga prisutnost Krešimirove pratnje i hrvatskog klera u Splitu, mo¬ 
gućnost i dapače krajnja opasnost sudbonosnih sukoba izmedju Hrvata i 
dalmatinskih gradjana; okolnost, da se dvije suprotne stranke nikako nisu 
mogle sporazumjeti i da je spor prekinut, ako je prekinut, energičnom inter¬ 
vencijom papina legata, sve je to moralo lebdjeti pred očima dalmatinskih 
gradjana, kada su tražili, da se krunidba i hrvatski sabor imaju održavati 
izvan gradskih zidina i da tom prilikom gradjani imaju da budu poštedjeni 
od dužnosti ugošćivan ja i ukonačivanja samoga kralja i njegove pratnje. 

No kad jednom mislimo, da je splitska sinoda 1063. god. dala povod 
ovomu članu trogirske diplome, možemo točno odrediti i vrijeme njegova 
postanka: Zvonimirov dolazak na prijestolje. Poznata je naime stvar, da je 
ovom prilikom sagradjena posebna krunidbena crkva i da je krunidba izvr¬ 
šena ne od splitskog nadbiskupa, nego od papina legata. 

Mletački »Liber pactorum« 110 ) navadjajući Kolomanov sabor izvan 
zadarskih zidina izričito ističe njegovo obećanje, da će poštivati dalmatinske 
stare slobode i da ih ni u čem ne će smanjiti (ut antiquam Dalmatie libertatem 
in nullo unquam deberet fraudare). A valjda je sam Lucije najbolje pogodio 
u jezgru stvari, kada je Kolomana gledao u posjedu istih prava (i dužnosti), 
koje je svojedobno preuzeo Dmitar Zvonimir s posredovanjem rimske stolice 
(sic Colomanus regnum Dalmaticum cuius titulum Zvonimir a seđe apostolica 
acceperat). 117 ) 

Za nas je od važnosti državnopravno stanovište dalmatinskih gradjana, 
koje se očituje u trogirskoj diplomi Trogirani i ostali dalmatinski gradjani 
isticali su naime jasnu razliku izmedju njihova svojstva dalmatinskih carskih 
gradova i položaja hrvatskih kraljevskih gradova, kao što su bili Nin, Biograd 
na moru, Skradin. Dok su naime hrvatski kraljevski gradovi kao kraljevi 
podložnici imali dužnost, da podnose sve troškove, koji su bili skopčani s kra- 


116) Smičiklas: Codex dipl. II, 24. 

l/iv) Lucius Ioh: De regno Dalmatie et Croatiae, Amstelodami 1666, III, 
c lit 


37 




ljevom krunidbom i s održavanjem hrvatskoga sabora, smatrali su dalmatin¬ 
ski carski gradovi, da ova dužnost ne opstoji u njihovu pogledu, jer je hrvat¬ 
ski kralj njima upravljao ne kao suveren, nego kao mandatar istočnoga cara 

Ovo državopravno ogradjivanje je imalo dakle da vrijedi onda, kada 
bi Koloman ili njegovi nasljednici nastupili u svojstvu hrvatskoga kralja, 
t. j. kada bi se u buduće dali okruniti ili kada bi došli u koji dalmatinski car¬ 
ski grad, da tu raspravljaju sa svojim velikašima »negotia regni«, t. j. hrvat¬ 
ske državne poslove. 

Dalmatinski su gradjani tražili k tome upravo od Kolomana i postigli 
su još jednu odredbu: 

član 8. At si forte aliquando dominium meum aliquem aggravare vide- 
bitur et alias ire voluerit, secure cum uxore et filiis et familia et omnibus. 
suis, quocunque šibi placuerit, eat. 

Premda su se predali vladaru, koji nije kao takav bio bizantijsko služ¬ 
beno lice, smatraju se dalmatinski gradjani još uvijek bizantijskim carskim 
podanicima. Još uvijek su se naime mogli pozvati na okolnost, da su se po¬ 
klonili Kolomanu kao zakonitom hrvatskom kralju, i da je zakoniti hrvatski 
kralj bio u isto vrijeme carski patricije i namjesnik bizantijske Dalmacije. 
Ali, ako su mogli do neke mjere zavaravati sebe i druge, nisu mogli pu¬ 
stiti s vida mogućnost, da budu pozvani na odgovornost s bizantijske strane. 
A u njihovu interesu nije bilo, da jednom za uvijek presjeku sve veze s bos- 
forskom prijestolnicom. Doduše ne bi to bila prva njihova neispravnost. Već 
je god. 805. išlo izaslanstvo dalmatinskih gradova, da se pokloni Karlu Veli¬ 
kom, koji je baš onda bio u ratu s Bizantijom. Sama bizantijska vrela pripo¬ 
vijedaju, kako su god. 840. dalmatinski gradovi postali »idiorythmoi«, t. j. 
samostalni. Sam Ivan djakon potvrdjuje u svojoj kronici, da je god. 1000. 
nastupilo neko »kolebanje« u držanju gradjana Zadra i Kvarnerskih otoka. 
God. 1076., prilikom normanske najezde na Drač, pristaju dapače dalmatin¬ 
ski gradovi u skoro zatvorenim redovima na strani bizantijskih neprijatelja. 
Zato ne ćemo lake ruke vjerovati, da je ova predaja preteško padala na nji¬ 
hovu podaničku savjest. 

Dva su razloga mogla medjutim djelovati na njihovu dalju odluku. 
S jedne strane osjećaj kulturne podvojenosti prema Mađjarima. S druge 
težnja za očuvanjem svojih prekomorskih veza. 

Sva je prilika, da su dalmatinski gradjani drukčije gledali na Madjare, 
i drukčije na Hrvate. S Hrvatima ih je vezalo skoro petstogodišnje susjed¬ 
stvo. Od Madjara ih je moralo odbiti iskustvo njihovih nedavnih nasilja. 
Stoga nas ne smije začuditi, da su sebi držali otvoren put za odlazak u ro¬ 
manske krajeve t. zv. gornje Dalmacije, današnje Arbanije. 

Pitanje pomorskih veza nije opet moglo, da sc ispusti s vida u ono vri¬ 
jeme bujnog oživljavanja levantinske trgovine. Podržavanje pomorskog pro¬ 
meta s Jadranom bilo je ne samo u interesu bizantijskog izvoza, nego i u in¬ 
teresu bizantijske obavještajne službe osobito prema hrvatskom zaledju. Za to 
je Carigrad od vremena makedonske dinastije nastojao, da trgovačkim po¬ 
vlasticama veže na sebe dalmatinske gradjane. Kakve su vrsti bile ove veze, 
u tome nam dopušta približan pregled edikt carigradskoga prefekta, što ga 

je našao u Ženevi Jules Nicole.ns) Edikt potiče od onog istog Leona VI., koji 
je Tomislavu povjerio upravu dalmatinskih gradova. 

Zanatlijska i obrtnička udruženja stoje u Carigradu pod nadzorom 
t. zv. tajništva (secretum). Njegova je uloga trostruka: privredna, fiskalna 
i vojnička. Zanatlijska su udruženja u nekom smislu prava društva za osigu¬ 
ranje i za uzajamnu zaštitu, član istovrsnog udruženja (a tih je bilo po svim 
bizantijskim emporijama Eevanta) ima kreditnu pomoć i gostoprimstvo, da¬ 
pače liječenje i pokop u drugim bizantijskim gradovima. A nije isključeno, 
da su članovi pojedinog udruženja isto kao i pripadnici seoskih metrokomija, 
jamčili svi za jednog i jedan za sve u pitanju porezne dužnosti. Pojedina 
zanatlijska udruženja, nastanjena svako u svojoj gradskoj četvrti, je imala 
dužnost, da drži pod oružjem stanoviti broj svojih pitomaca. Ovaj je lokalni 
odred služio za održavanje javnog poretka i za stražarenje granice. Lokalne 
milicije sastavljene od pripadnika zanatlijskih udruženja, t. zv. škola, pod 
zapovjedništvom domaćina (u Carigradu domestikos, u našim primorskim 
gradovima po langobardskom primjeru gastaldus), sačinjavaju važan čimbenik 
u gradjanskim ratovima oko bizantijskog prijestolja. Ovako tijesno povezana 
organizacija, monopol proizvodnje i prodaje, strogo i sistematsko uredjenje 
radnoga područja pojedinih udruženja, tržišnih cijena i povlastica, uvoza i 
izvoza sirove i preradjene robe, pomorska zaštita moćne carske flote, sve je 
to u normalnim vremenima moglo da znači za dalmatinske gradove obezbje- 
cljenje jedne doduše skromne i ograničene, ali u stanovitim okolnostima 
dragocjene ekonomske egzistencije. Nema sumnje, da se ta zaštita mnogo 
oslabila u drugoj polovini XI. stoljeća, kad su Normani bez straha mogli da 
prenose preko mora brojne i dobro naoružane vojske. Ali je baš neposredno 
prije Kolomanova dolaska u Primorje levantinska pomorska trgovina opet 
doživjela procvat. A dalmatinski su gradovi crpili baš najveći prihod od pri¬ 
stanišnih carina. Suhozemne veze, koje su sastojale u izmjeni predmeta pre¬ 
hrane i surovina sa bizantijskim zanatlijskim proizvodima, vršile su se naime 
slobodno od svake carinske stege za bizantijske gradove jadranskoga primorja. 

VI. — Postanak prve redakcije hrvatskog pakta s Bizantijom i gradskih 
povlastica dolazi u mnogo jasniju svjetlost, kad uporedjujemo »pacta con- 
venta« s prvim članovima trogirske diplome. Obadva teksta imaju posve istu 
sađržinu. 

Tri odredbe sačinjavaju bitnost »pacta conventa«. U prvoj od njih na¬ 
lazi se priznavanje zaposjednutog teritorija. U drugoj je proglašeno oslobo¬ 
đenje od svakoga ličnoga i stvarnoga poreza. Ova je odredba upravo zna- 
čajna za vrijeme, kad je izdana, i za odnos Hrvata prema carstvu. Jer 
se u Rimu pravila razlika izmedju plemena, koja su bila primljena u područje 
carstva na osnovu vlastite molbe, i plemena, koja su naseljena na poziv same 
državne vlasti iz razloga pogranične obrane. Umolnici su naime plaćali cen- 
sus, t. j. porez na glavu, dok su od toga poreza bili redom oslobodjeni pripad¬ 
nici onih plemena, kojima je, kao što tvrdi Konstanti Porfirogenit za Hrvate, 
ponudjen izvjesni dio državnog pograničnog teiitorija, da ga brane od ne¬ 
prijatelja. 


118 ) Nicole Jules. Lt livre du prefet ou l’eđit de l’empereur Lćon le 
«agt. Genčve 1893. Engleski prijevod edikta je objavljen u »Journal of economic 
und business history«, 1/1929, str. 600—619. 


39 



Treći član »pacta conventa«, u kojem je odredjena vojnička obaveza 
Hrvata u slučaju ratovanja izvan domovine, teško da potiče iz vremena, kada 
su se Hrvati nastanili na današnjem području. Sva je prilika stoga, da je 
ovaj član dodan u vrijeme Vasilija I. (S67.—886.), jer se za ovoga cara tvrdi, 
da je postigao od Hrvata, da se i izvan svoje domovine bore protiv bizantij- 
skih neprijatelja. 

No, kada smo jednom ustanovili potpunu jednakost izmedju prva dva 
člana »pacta conventa« i prva dva člana trogirske diplome, (osim pojedino¬ 
sti, da su Hrvati kao doseljenici oslobodjeni od census-a), nismo više daleko 
od zamisli, da oba ugovora potiču u svojem izvornom obliku točno iz istog 
vremena. A to vrijeme ne može biti daleko od trenutka, kada su Hrvati po¬ 
zvani u ove krajeve i kada su dobili za konačno stanovanje rimsku Dalma¬ 
ciju južno od avarske granice. 

Vjerojatnost govori stoga za to, da oba ugovora, »pacta conventa« i tro¬ 
girska diploma, potiču iz vremena pape Agatona, kada su bizantijske pobjede 
pred Carigradom i Solunom (677.) dale podstrek čitavom nizu mirovnih ugo¬ 
vora izmedju Bizantije i susjednih država. Tu je priliku prihvatio car Kon- 
stantin IV., da omogući povratak dalmatinskih izbjeglica. Nije isključeno, 
da je izvorni tekst diploma izdanih dalmatinskim gradovima sadržavao od¬ 
redbu, koja odgovara članu trećem ugovora s Hrvatima, klauzulu o vojnič¬ 
kim obavezama dalmatinskih gradova prema carstvu. Takva je klauzula 
naime sadržana u povlastici izdanoj od cara Isaka Andjela (1185.—1195.) 
Dubrovčanima. A za opstanak slične odredbe u pogledu Kotora govori usta¬ 
nova bokeljske mornarice. 

No ako »pacta conventa« i trogirska diploma u svojoj izvornoj redak¬ 
ciji zbilja potiču iz god. 679., nastaje pitanje, kada su zapravo najprije do¬ 
šle do izraza one odredbe dalmatinskih diploma, koje nemaju korelata u 
tekstu »pacta conventa«. 

Članovi 3. (izbor priora i biskupa), 4. (pravosudje) i 5. (podjela carinar- 
skih prihoda) trogirske diplome spadaju po svoj prilici u vrijeme Vasilija I. 
(867.—886.). — Car nije mogao da oduzme dalmatinskim gradovima slo¬ 
bodni izbor priora i biskupa, što su ga vršili od god. 840., kada su postali 
»idiorythmoi«, t. j. nezavisni. Još mu je teže bilo, da gradovima nametne 
novo bizantijsko zakonodavstvo Bazilike, kada su se još uvijek držali teodo- 
zijanskoga kodeksa, t. j. zakonika, koji je bio u-kreposti prije Justinijana I. 
(548.—565.). A peti član trogirske diplome o podjeli carinarskih prihoda iz¬ 
medju hrvatskoga vladara, priora i biskupa potiče svakako tek iz god. 875., 
kada je Vasilije I. uspješno posredovao izmedju hrvatskoga kneza i dalma¬ 
tinskih gladova i postigao sporazum oko danka za nesmetano obradjivanje 
gradske okoline (tributum pacis, hypophoron). 

Šesti član, u kojemu je pridržano kralju pravo, da odobri trajno stano¬ 
vanje inorodca u pojedinom dalmatinskom gradu, dodan je, čini nam se, u 
prvoj polovini XI. stoljeća poslije razmirica izmedju Držislavovih nasljed¬ 
nika. 

Već su ranije navedeni razlozi, koji govore za to, da je član 7. nastao 
najkasnije prilikom Zvonimirove krunidbe. A samo se za član 8 trogirske 
diplome može prema ovom razlaganju tvrditi, da je potekao od izravnog spo¬ 
razuma izmedju Kolomana i dalmatinskih gradjana. 

Podudaranje izmedju »pacta conventa« i trogirske diplome, u koliko 
dolaze u pitanje prva dva člana, nije medjutim u našem slučaju jedini zna- 

čajni simptom pravne analogije, nego je u tom pogledu mnogo značajnije- 
podudaranje »pacta conventa« s ugovorima, što su ih sklapali Rimljani već 
od Augustova vremena s plemenima, koja su se nastanjivala duž rimske gra¬ 
nice bez razlike, da li se to dogadjalo u Porajnju ili u Galiji i Hispaniji ili 
u krajevima oko Kavkaza i Atlasa. Kada jednom znamo, da je za sve ove 
ugovore vrijedila uvijek kroz preko šeststo godina jedna te ista formula, da 
su Rimljani stalno pravili razliku izmedju umoljenika i pozvanih, da su ovi 
potonji bili oslobodjeni od censusa, da je to oslobodjenje od censusa podije¬ 
ljeno Hrvatima kao pozvanim doseljenicima i da se baš ova okolnost podu¬ 
dara s iskazima Konstantina Porfirogenita, onda je teško vjerovati, da »pacta 
conventa« ne potiču baš iz god. 679., t. j. iz vremena znamenitoga ugovora 
izmedju pape Agatona i Hrvata. 

Ova je činjenica medjutim od upravo neprocjenjive važnosti za točno 
prosudjivanje značaja ugovora, što ga je Koloman sklopio god. 1102. s pred¬ 
stavnicima hrvatskih plemena. 

Dosadašnje je mišljenje, bilo, da je Koloman podijelio veoma velike 
slobode Hrvatima i dalmatinskim gradjanima. Hrvatske i dalmatinske slobode 
su po tome tek postale iz, svejedno da li dobrovoljne ili prisiljene, veliko¬ 
dušnosti madjarskoga i hrvatskoga kralja. 

Istina je medjutim sasvim drukčija. Koloman nije dao Hrvatima i dal¬ 
matinskim gradjanima nove slobode, nego je njima potvrdio, riječ po riječ, 
one iste slobode, koje su već ranije imali i koje su bile zasnovane na preko 
400-gođišnjem priznanju istočnih careva. 

Nema sumnje, da on to nije radio iz ljubavi prema Hrvatima. Njemu 
je hrvatski pristanak bio od neprocjenjive važnosti, jer je od konačnoga rje¬ 
šenja hrvatskoga pitanja zavisila sva budućnost Arpadove monarhije. A toj 
je budućnosti za ljubav Koloman ostavio Hrvatima potpuni, nesmetani, bes- 
teretni posjed nastanjenoga dijela negdašnje rimske Dalmacije, potpunu fi¬ 
nancijsku samostalnost, zadovoljan skromnom, valjada neznatnom vojničkom 
pomoću, znajući da će time obezbjediti Madjarskoj slobodni pristup do Ja¬ 
dranskoga mora. 

Je li on to učinio iz državničke pronicavosti? Možemo li njemu pripi¬ 
sati vanrednu, gotovo fenomenalnu političku dalekovidnost? Ili, jesu li nje¬ 
gov zdravi instinkt i sigurno prosudjivanje položaja i njegovih mogućnosti 
doveli Kolomana do jedinoga pravilnoga i praktičnoga rješenja, jer drugoga 
rješenja uopće nije bilo? Teško je odgovoriti kratko i odrješito na sva ova 
pitanja. 

Ali se jedno ne da zatajiti. Time, što je Koloman god. 1102. na vrhuncu 
svoje moći potvrdio Hrvatima njihova četiri puta stoljetna prava, stavio je 
temelj osamstogodišnjoj hrvatsko-madjarskoj zajednici. Doduše je ta zajed¬ 
nica prešla kroz svoje kritične faze; bilo je naime trenutaka, kada su se 
Hrvati snažno opirali Anžuvincima i Žigmundu i kada su, poslije Mohačke 
bitke, u Cetinskom saboru prihvatili odluku, koja bi mogla značiti (da su 
stvari uzele drugi tok) konačno ukidanje svih veza s Madjarskom. 

Ali ipak nema sumnje, da su sami Hrvati doprinijeli svojim držanjem 
do toga, da je zajednica s Madjarima odoljevala i najtežim burama. 

Dr. Ferdo Šišić iznaša 119 ) četiri razloga ove, kako on veli, sedamsto- 

W®) U trećoj svesci »Hrvatske Povijesti« (izdanje Matice Hrvatske od god. 
1913., str. 1—5) 

godišnje pojave. U prvom redu je spajala Hrvate i Madjare vjera katolička; 
zatim obostrano prisvajanje latinskoga jezika »ne samo u javnom službenom 
životu, nego i u privatnom općenju inteligencije kako hrvatske tako i ma¬ 
ri jarske.« Kroz stoljeća su pridošla dva nova, osobito važna čimbenika, u 
prvom redu »staleški interesi plemstva i svećenstva, naročito višega.« »Konačno 
četvrti čimbenik, koji je osobitom snagom podržavao i jačao sklad izmedju 
Hrvata i Madjara bješe zajednička obrana od spoljašnjih zajedničkih dušma- 
na«, t. j. od Venecije i od Turaka. 

Za našu je zadaću od osobite važnosti treći čimbenik: »staleški interesi 
plemstva i svećenstva.« »Hrvatsko plemstvo, tvrdi Šišić, je naime imalo 
pored svih onih prava i privilegija, što ih je posjedovalo ugarsko, još i svojih 
posebnih. Od tih posebnih prava i privilegija, kosnije prozvanih »municipalnih 
prava« (municipalia iura et statuta regnorum Dalmatiae, Croatiae et Scla- 
voniae) nastao je neki, da tako kažemo, višak, po kojem je Hrvatska u opsegu 
zemalja krune sv, Stjepana postala nešto osobito, tako reći nešto više, nego li 
je bila sama Ugarska. Hrvatski staleži naime, a po njima i hrvatsko kra¬ 
ljevstvo, jer su ga u to doba jedino oni reprezentovali, a prema tome i 
činili »regnum Dalmatiae, Croatiae et Slavoniae«, — imali su sve što i ugarski, 
a povrh toga još i nešto zasebnoga, čega ugarski nijesu posjedovali.« 

Teško je konačno odrediti, otkuda je potekao taj višak, »čega su posje¬ 
dovali hrvatski, a nisu posjedovali madjarski staleži.« Ali, kada držimo pred 
očima gornje razlaganje, ne ćemo biti daleko od istine tvrdeći, da ovaj višak 
potiče po svoj prilici od onoga davnoga ugovora, što su ga Hrvati sklopili uz 
posredovanje pape Agatona s Bizantijskom carevinom. 

OD ISTOGA PISCA: 


Pozadina bokeljskog ustanka god. 1869 . 

Kada je Dalmacija pala pod sudbenost carigradske patrijaršije. 
Kotor u drugom skadarskom ratu. 

POD TISKOM: 

Risorgimento (Osvit talijanskog preporoda). 






